
Zr. Ms Groningen a cumpli cu su saludo ceremonial 



AYERA diabierna mainta 10 di 
mei Gobernador Alfonso Boek- 
houdt a ricibi e saludo ceremoni- 
al di Zr. Ms. Groningen. Despues 
cu e barco di marina a mara na un 
manera sigur den waf di Aruba, 
Comandante di Zr. Ms. Gronin- 
gen KLTZ Hugo Sinke a haci un 
bishita oficial na Gobernador. 





INVEST 

SKCIJHli 


We don’t just say it ... We Guarantee it!!! 


INTERNATIONAL 

0 

Advancing Security Wortdwide 


your securrty jrrotectwn 
jaartner stnce 1996 

Tet 582-7252 

Everyone deserves a safe place to work, 
live and play. 


Gobernador a 
pidi pa wanta 
retiro di Colegio 
di Curatornan di 

Universidad 

Demostrando di ta 
contra e maneho di 
Minister Rudy Lampe 

Pagina 2 


Potret di 
mucha 
di 2 aña 
saca cu 
arma di 
candela 

Pagina 5 










































2 


AWEMainta 


Diasabra, 11 Mei2019 


Gobernador a pidi pa wanta retiro di 
Colegio di Curatornan di Universidad 

Demostrando di ta contra e maneho di Minister Rudy Lampe 


E Colegio di Curatornan (Col- 
lege van Curatoren of Board 
of Trustees) di Universidad di 
Aruba recientemente a baha di 
forma unanime. Ta trata aki di 
e President-Curator, Juri Nico- 
laas (Hefe di Servicio di Inteli- 
gencia di Gobierno - VDA) y 
curatornan Miriam Gonzalez 
(Director na Banco Central 
di Aruba), Dolfi Richardson 
(ex-Korpschef di Cuerpo Poli- 
cial Aruba y actual Hefe Sec- 
cion Interpol Aruba), Marielsa 
Arends-Croes (Economista di 
London School of Economics 
y Managing Partner na MGM 
Source). 

Otro miembro di e Colegio di 
Curatornan di Universidad di 
Aruba cu na november 2018 
a retira caba ta mr. Jill de Cuba 
(abogado y partner di bufete 
Oomen). Asina nos por a lesa 
den 24ora.com. 

Segun informacion cu 24ora. 
com a logra di obtene, e re- 
nuncianan aki a bin a conce- 
cuencia di tension cu Min- 
ister di Enseñansa dr. Rud^ 
Lampey su interes pa nombra 
otro personanan liga na dje^ 
su partido. 

E ley cu ta reglamenta func- 
ionamento di Universidad di 
Aruba ta stipula cu e Colegio 
di Curadtornan t’esun cu ta 
propone candidatonan pa va- 
caturanan cu surgi den e Co- 
legio. 

Tur cos ta mustra cu Rud^ 
Lampe awor cu su populari- 
dad ta mas abou cu nunca, 
pero asina mes el a yega n’e 
puesto anhela di Minister di 
Enseñansa, Ciencia y Desar- 
oyo Sostenibel. 



No ta desconoci cu den tur 
nivel y tur organisacion den 
enseñansa na Aruba - for di 
Bureau Tra’i Merdia te cu 
Universidad di Aruba - tin 
descontento cu maneho di 
actual Minister di Enseñansa. 
E relacion entre e Colegio di 
Curatornan y Minister Rudy 
Lampe tabata cana hopi stroef 
for di cuminsamento. 

E Minister tin su mesun pens- 
amentonan pa cu direccion y 
organisacion di Universidad y 
tambe pa cu e personahenan 
cu e kier forsa pa drenta den e 
Colegio di Curatornan. 



E retiro en bloc di e Colegio di 
Curatornan ta confirma e am- 
biente tenso entre Ministery e 
Colegio. 

Dr. Glenn Thodé ta Rector 
di Universidad di Aruba, a 
prefera di no comenta riba e 
ultimo desaroyonan aki. El a 
confirma cu e Colegio di Cu- 
ratornan a tuma nan retiro y 
awor lo mester apunta miem- 
bronan nobo. 


E no ta un decision cu Recto- 
rado di e universidad lo mes- 
ter tuma. 

Na Universidad di Aruba por 
nota cu e figura hopi cerca di 
Minister Rud^ Lampey di Par- 
tido RED, Armand Hessels, 
cada bes ta parce di ta fiha 
hopi di e actividad^ lecturan- 
an na Universidad di Aruba. 
No ta conoci si e persona 
di confiansa aki di Minister 
Lampe lo haya un posicion na 
Universidad of den e Colegio 
di Curatornan. 

Otro personahe hopi serca di 
Minister Rudy Lampe cu en- 
trada di RED den Gobierno a 
haya posicion ta Jan de Ruyter. 
El a haya un contract di Min- 
ister Lampe pa ta coordina- 
dor na Enseñanza pa Empleo. 
Minister Lampe tin un lista di 
persona cu e kier pone awor 
na UA. 



Armand Hessels, ta un di e 
figuranan ^ega na Minister 
dr. Rudy Lampe y ta mencio- 
nando su nomber como un 
posibel candidato pa drenta 
Colegio di Curatornan na Uni- 
versidad di Aruba. 

A realisa hopi trabao durante 
e ultimo añanan pa por a logra 
acreditacion internacional di e 
facultadnan di Univerisdad di 
Aruba. Su envolvimento po- 
litico den insititutonan serio 
sigur no ta bon pa enseñansa, 


ni tampoco credibilidad di nos 
sistema educacional cu tin un 
enlace cu universidadnan den 
regiony na Europa. 

Nos ta kere cu sigur su per- 
sona mester pasa un screening 
pa cu integridad, despues di 
tende varios comentario, cu ta 
pone cu e persona aki ta du- 
doso. 



Jan de Ruijter ta otro candida- 
to potencial pa drenta Colegio 
di Curatornan na Universidad 
di Aruba, pero ta conoci como 
un persona cu a lastra hopi 
hende den su comentarionan, 
sin un di a bin cu prueba. 

Jan de Ruijter a aparece riba 
lista politico di partido UPP na 
aña 2013 _y a logra 14 voto. 
Awendia e ta hopi yega na 
Minister dr. Rudy Lampe. 

Na momento cu a funda Uni- 
versidad di Aruba bao tempo 
di Minister mr. Mito Croes 
(oepd) a pone hopi enfasis den 
e ley di formacion di Universi- 
dad p’e ta mas independiente 
posibel di gobernacion. 

Na momento cu a crea Uni- 
versidad di Aruba a percura pa 
limita envolvimento di Minis- 
ter den maneho^ supervision. 
Awor aki tur cos ta mustra cu 
Minister Lampe kier reduci e 
autonomia aki di Universidad 
di Aruba.Nos ta kere cu es- 
akinan ta motibo suficiente cu 
Gobernador a dicidi pa pone e 
retiro di e Colegio di Curator- 
nan, on hold. 

Gobierno di Aruba 

Habri frontera aworaki no ta oportuno 




Minister di Venezuela, Tareck E1 Aissami sorpresiva- 
mente a anuncia ayera merdia cu Gobierno Venezo- 
lano a re-habri e fronteranan cu Brazil y cu Aruba, 
despues cu nan mes a laga sera esaki na februari 
ultimo. 

E ta un sorpresa y tur hende kier sa ki intencion tin 
tras di e participacion aki. No a habri e frontera pa 
cu e otro islanan di Caribe Hulandes, manera cu 
Corsou y Bonaire. 

Segun Tareck E1 Aissami, tur esaki ta debi n’e bon 
relacion cu Aruba, cual isla a keda su mes distancia 
for di e problemanan cu tin na Venezuela. 

Peesey Presidente Nicolás Maduro a ordera pa habri 
e fronteranan pa Brazil y Aruba, Pa loke ta Aruba, 
lo habri e espacio aereo y tambe pa trafico marino. 

Gobierno di Aruba ta masha sceptico cu e participa- 
cion aki y a duna di conoce cu nan no a recibi nada 



oficial y ta spera di warda un rato y por lo menos ta 
parce cu Aruba awor lo prefera di wanta nos fron- 
tera cu Venezuela sera. 

Un di e retonan grandi t’e cantidad di Venezolano- 
nan cu ta yega Aruba pa pidi asilo. Awor cu legal- 
mente a keda demostra cu si no tin buelo directo, 
no por pidi pa asilo, net awor kier habri fronteranan 
bek. 

Esey lo nifica cu tur Venezolano cu yega riba un 
buelo of den boto na frontera, lo pidi asilo, mester 
acepta e peticion. 

E Venezolanonan cu t’ald sperando contesta riba 
peticion di asilo, kier alohamiento, cuminda, cuido 
medico, skol p’e muchanan y placa si nan no por 
haya trabou. E asunto di habri frontera atrobe, 
manera menciona Gobierno di Aruba a laga sa pub- 
licamente cu habrimento di frontera aworaki no ta 
oportuno!. 

Hobenncm a comete 6 atraco, 
menasa, secuestro y a bay cu casi 
17 mil florin den un luna di tempo 



DURANTE henter dia Corte a trata e casonan penal 
contra un grupo di cinco hoben, kendenan tabata en- 
volvi, den diferente forma, den un serie di atraco cu a 
wordo cometi den e periodo di september pa october, 
2018. E ta inclui tambe un caso di maltrato cu a tuma 
luga den Corte, despues cu e grupo a wordo deteni. 
Jorge Antonio R. Joander Antonio Alexander R. Arold 
Clement S. R.; Jerleyne Shalenne D. y e mucha homber 
menor JARP (16) den e periodo di 19 di september, 
2018 pa 2 di october, e hobennan alci tabata envolvi den 
e atraco den cual arma di candela a wordo uza. E dama 
envolvi, lcende tin dos yiu chiquito, a actua como chauf- 
feur, unda cu e tabata hiba su pareha y amigonan na e 
sitio di atraco y spera riba nan pa huy for di e sitio mas 
lihe posibel despues cu e delito a wordo cometi. E luga- 
nan cu a bira victima tabata un atraco riba Citgo Tanki 
Leendert; snack truck banda di rotonde Las Americas; 
Super Ritz na Savaneta; a trata di comete un atraco na 
supermercado Tur Dia na Catiri pero esaki a fracasa. 
Despues a comete atraco riba Rowigini’s na Santa Cruz 
y Rey Hing Bar & restaurant na Pos Chiquito. 

Durante e atraco e hobennan aki a bay cu casi 16 mil 
florin, di cual rond di 3500 florin tabata na carton di 
cigaria, un poco mas di 1500 dollar, algun celular. Y e 
placa a wordo uza pa cumpra cuminda, paña y den wega 
na casino. Esalci mientras cu tres di nan a bisa cu nan 
tabata traha parcialmente. 


Despues di e atraconan ey, e arma di Jorge a perde na e 
cas di e mayornan di su pareha, unda nan tabata biba. 
E siguiente delito tabata relaciona cu esaki. Como cu 
nan tabata sospecha cu ta un sobrino di Jerleyne D.. a 
bay cu e arma aki, nan a dicidi di subi San Nicolas pa 
busca e hoben menor di edad. Ora cu nan a top’e hunto 
cu un amigo, a secuestra nan, maltrata nan tras di com- 
munity pool pa trata di saca informacion di nan, pero 
no a logra. Y despues Jorge a manda mensahenan di 
menasa manera “mi ta matabo” riba whattsapp di un di 
e menornan. 

Mientras cu nan tabata den KIA, dos di nan, incluy- 
endo e mucha homber menor, a drenta cel di un otro 
detenido, pa motibonan desconoci, y maltrata esalci cu 
un obheto skerpi y a lague cu 12 marca di hinca. 
Abogado mr. Carlo a logra convence Hues cu e declara- 
cion di Jerleyne, kende a “tende” for di otronan cu JARP 
tabata envolvi den dos di e atraconan, no ta suficiente 
prueba pa condene pa e acusacion aki. Despues cu Fis- 
cal a pidi un castigo di 3 aña p’e, Hues a cera trata- 
mento di su caso y a dicta sentencia mesora. Enbes di 3 
aña, el a haya 240 dia di cual 37 ta condicional y 2 aña 
di prueba. Awe mes e ta sali liber. 

Den e otro casonan Fiscal a pidi pa Jorge, lcende no 
a coopera y tabatin un actitud di “yo no fui”, un cas- 
tigo di prizon di 12 aña. E tabata esun cu tabatin e 
arma continuamente den su man ora di atraconan Pa 
Joandar,kende a participa den tur e delitonan, a pidi 
un castigo di 10 aña. Arnold a coopera for di prome in- 
stante. Aunlce den Corte e kier a cambia su declaracion 
y bisa otro cos, fiscal ta kere cu esaki tabata pa presion 
di su amigonan. P’e a pidi un castigo di 8 aña. 

E mama hoben, a wordo splica door di fiscal cu apesar 
cu el a coopera y apesar cu e ta un mama di dos mucha, 
di cual uno ta un baby, e no por keda sin dun’e un cas- 
tigo di prizon pasobra e delitonan cometi ta hopi serio. 

E1 a pidi 4 aña p’e. 

Dia 29 di mei lo tin sentencia den e casonan aki. 

Potret di mucha di 2 aña saca cu arma di candela 



DIABIERNA mainta tabatin un 
caso penal so cu a wordo trata den 
Corte. Un caso unda cu tabatin 5 
hoben envolvi. Un di nan ta mu- 
cha muhe di 23 aña. 

E caso aki ta uno cu ta mustra con 
alarmante e delincuencia ta bou 
di hobennan. 


Ta trata di un grupo di hoben di 
16 pa 23 aña, di cual 2 di nan a 
comete e delito ora cu nan tabata 
menor di edad. Tambe tin envolvi 
un mucha muhe di 23 aña, aunke 
e ta mustra hopi mas hoben y su 
caracter ta mustra mas bien di un 
hoben enbes di un persona di e 
edad ey. 

Jerleyne Dirksz tabata pareha di e 
acusado principal den e caso ald, 
esta di Jorge Ramirez di Sabana 
Basora. Na momento cu e tabata 
den relacion cun’e, su yiu taba- 
tin dos aña y el a sali na estado. 
Durante embarazo el a hinca su 
mes y bida di e baby den bariga 
na peliger. E tabata compaña su 
pareha ora cu nan a bay comete 
diferente di e atraconan y tabata e 
chauffeur di nan. Na un di e atra- 
conan hasta a los tiro. 

Pero esey no ta mas tristo di e 
caso. 


Na momento cu e mama hoben 
aki cu su bariga grandi a wordo 
deteni, a confisca su celular tam- 
be enbusca di informacion cu por 
sirbi como prueba den e caso. Tur 
e victima y testigonan di e atra- 
conan ta papia di un revolver 
color di nickel cu a wordo uza. Pa 
sorpresa di e Polisnan, a bin topa 
cu un potret di e mucha di 2 aña, 
na panty so, cu un revolver dirigi 
manera cla pa tira. E mama a bisa 
cu e sigur no a saca e potret ey. 
E ta kere cu ta su pareha. E no a 
mir’e haci’e pero ta e unico per- 
sona cu tin acceso na su celular. 
E hecho ald a pone cabey di tur 
e polisnan para, pasobra un arma 
den man di un mucha ta algo ma- 
sha peligroso y condenabel. Un 
situacion alarmante. 

E potret cu ta aparece den e celular 
di e mama acusado aki ta manera 
esun riba e potret cu ta ilustra e 
articulo aki . 



iferme 

12 di mei 

Dia internacionai di enfermeria 


♦ ^ Dr. Horacio E.Oduber 

DIAHUEBS 9 di mei 2019 Camara di Comercio 
y Industria (KvIC) a ofrece e oportunidad na 
diferente sector comercial pa por ta presente y 
atende e seminario enfocando riba reconstruc- 
cion di Sint Maarten y di e forma aki brinda 
sosten n’e causa. 

E webinar a wordo transmiti den colaboracion 
cu islanan den Reino cu a uni pa yuda Sint 
Maarten. 

Un total di 300 persona representando ne- 
goshinan di Sint Maarten, Corsou, Bonaire y 
Aruba a sigui e Webinar Interactivo ald. 

Den un sala completamente yen cu compa- 
nianan di diferente sector entre nan compa- 
nianan den construccion, ingenieria, material, 
medio ambiente y maneho di proyectonan a 
elabora riba e topico via un Webinar. VNO ta 
fungi como e enlace pa facilita e ayudo y co- 
laboracion entre Hulanda y islanan den Reino 
Hulandes. 

E “National Recovety Program Bureau” (NRPB) 
di Gobierno di Sint Maarten a establece un 
plan di reconstruccion, e National Recovery and 
Resilience Plan, pa ehecuta e proyectonan di re- 
construccion di Sint Maarten. 



BO MESTER Dl WASTE BUCKET RESIDENCIAL 
OF COMERCIAL? 


&<£<dteem 


20 yrd 
Big Buçket 


15 yra 

Junior Bucksf 


70 vrd 


Bucket 


Smmi 


VNO y KVK brindando oportunidadnan comercial na empresarionan local: 

Webinar Interactivo riba reconstruccion 
di Sint Maarten bon bishita 



E plan ta wordo ehecuta cu fondonan di “Sint Maarten Recovety Reconstruc- 
tion and Resilience Trust Fund”. E fondo aki tin un suma di $550 miyon di 
parti di Gobierno Hulandes. World Bank tin supervision riba e suma di 
e fondo. 

Sra. Sonja Velthuizen, Directora di KvK a hiba palabra di bon bini na tur 
esnan presente p’e Webinar y despues a bay over n’e Webinar cu a wordo 
presenta den auditorio di KvK. Asina tambe a pasa palabra pa sr. Erwin 
Arkenbout, representante di Hulanda pa di e forma alci tambe start cu e 
Webinar Interactivo riba reconstruccion di Sint Maarten. 

Siguientemente sr. Carlos Lago kende ta Senior Procurement Specialist di 
World Bank a duna un presentacion encuanto: “Doing Business with the 
World Bank”. 

Despues di e presentacion di sr. Lago a duna palabra na sr. Commerijn 
Plomp, sra. Jules van Son y sra. Nienke Meijer di “Rijksdienst voor Ondeme- 
mend Nederland“ (RVO) kendenan a duna un presentacion riba “Working 
with the World Bank” unda a elabora riba e oportunidadnan pa sector 
priva den e contexto di un trust fund pa reconstruccion di Sint Maarten. 
Por ultimo a hiba palabra sr. Claret Connor di “National Recovety Program 
Bureau” (NRPB). 

Despues di e ultimo presentacion a duna e publico presente e oportuni- 
dad pa haci algun pregunta den un sesion di Q&A. 

E Webinar a clausura cu un anuncio di parti di sra. Michelle Keane y sr. 
Doelde Wielinga, kendenan alabes a informa cu e siguiente sesion lo bay 
tuma lugar den luna di juni 2019. 

E representantenan di National Recovery Program Bureau, WB y RVO lo 
bay tey na Aruba y asina por sigui elabora y traha riba e posibilidadnan 
na participa n’e bunita oportunidad aki pa yuda restructura y reconstrui 
Sint Maarten. 

Un danki ta bay na tur e companianan cu a participa n’e Webinar y ta pidi 
pa keda pendiente di KvIC su website www.arubachamber.com y tambe su 
Facebook pa mas informacion encuanto e siguiente sesion. Pa mas infor- 
macion por tuma contacto cu KvIC via businessinfo@arubachamber.com . 














































Diasabra, 11 Mei 2019 


AWEMainta 


7 


Despues di dune como perdi 

A haya y tow boto Moana cu tur 
hende trece tera sano y salvo 



Tabata diahuebs anochi, cu famia a bati alarma cu nan sernan keri 
a sali cu boto, Moana y nan no a bolbe ainda. 

Despues cu a bati alarma pa problema riba lama, yudansa a sali 
tambe pa un buskeda. 

Tabata algun miembro di famia Orman y amigo cu a sali bay pisca 
y a haya problema cu motor di boto. 

Entrenan tabata tin un Polis abordo, kende ta doño di e boto. 
Despues cu a bati alarma a cuminsa cordina p’asina haya e poci- 
sion exacto di e boto cu tur hende abordo. 

E tabata na un distancia calcula di 20 miya pabou di Aruba. Res- 
cue Centrum Coordination (RCC) na Corsou a saca e informe pa 
cuminsa coordinacion pa rescate. 

Guardacosta a keda avisa y tur hunto cu Kuststacion di Aruba Ports 
a cuminsa manda e mensahe afo. 

Net e momento ey tambe un barco di container tabata saliendo 
for di Aruba na waf di Barcadera. A pidi e capitan pa por fabor tira 
bista n’e pocision cu nan a haya pabou di Aruba. 

Esaki a duna resultado, pasobra informacion ta bisa cu a topa cu 
e boto Moana. Personal di Guardacosta y tambe Polis Maritimo a 
ser activa. 




L 'l N t l'-M H ift.TT Ah-i l*A 


Guardacosta a yega n’e boto tambe y eynan a cuminsa cu e pro- 
ceso pa tow e boto trece tera. Tabata pa 2.30 pasa di madruga nan 
a yega tera, sano y salvo, loke sigur ta un alivio p’e famia. Nan a 
drenta net patras di Cafe The Paddock. Tur hende tabata ok, pero 
poco cansa. 

No tabata necesario atencion medico. Famianan a ricibi nan tambe 
n’e sitio y tabata contento cu tur hende tey belc. 

A laga e boto mara eynan y mainta traha riba dje pa sake for di awa. 
Un final felis danki na reaccion rapido di autoridad di Guardacosta 
y Polis hunto cu RCC na Curacao y Kuststacion di APA na Aruba. 


ARE YOU OLIR NEKT SERVICE 
CHAMPION? 


WE ARE LOOKING FOR AN 
ENTHUS1ASTIC AND QUALITY 
ORIENTED TEAM PLAYER IN 
THE AREA OF HOUSEKEEPING 


Visil our website www.cbaruba.crg or send us an 
e-mail at recruit.ment@}cbaruba.org for more 
information 

Hulcmda ta haya cu introduccion di Visa 
pa enezuela mester t # e ultimo remedi 

segun Minister mr. Andin Bikker 


Minister di Husticia mr. Andin Bildcer ta- 
bata hopi cla den contesta varios pregunta 
cu a drenta di parti Parlamentarionan riba 
asunto di asilo politico. E.o. e mandatario a 
splica tambe di e caso den Corte cu mester 
a ser trata ayera diabierna pa abogado Da- 
vid Kock y lcende a wordo retracta. Segun 
e mandatario, a constata cu e demandan- 
tenan ningun di nan ta cay bou di e tratado. 
Nan ta personanan di cual tin hopi y gran 
mayoria ta personanan cu a drenta Aruba 
como turista, nan a extende nan estadia y 
di eynan a disparce den comunidad. 

Ta ora nan a ser haya dor di control sea pa 
Warda nos Costa of Polis, cu nan ta traha 
of durante control t’e ora ey nan a pidi pa 
asilo. Tin di nan ta na Aruba for di 2017 
bin ariba. For di eynan Corte den diferente 
decision a bisa tanto den pasado como re- 
cien, cu e personanan cu no a yega y pidi e 
proteccion di biaha manera nan yega Aruba 

ARUBA 

QJU4> R&utri 

TIMESHARE 
FOR SALE BY OWNER 


Jti 

-- 1 




UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 

• 2XQUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


‘onverwel bij aankomst’ cu nan 
no ta cay bou proteccion di e 
tratado. 

Articulo 31 di e tratado ta hopi 
explicito riba esaki cu ta bisa 
cu ora un persona yega Aruba 
e mester avisa na autoridadnan 
oficial cu e kier asilo. Un per- 
sona cu meld mester tin un bon 
motibo pakico e ta haci e peti- 
cion aki. 

Segun Minister Bikker, e ta keda 
hopi straña cu e demanda di e 
personanan, pero entre tanto 
nan a haya un decision final. Si 
nan no ta di acuerdo, nan tin nan 
caminda di cana den Aruba su 
estado di derecho y en todo caso 
nan caso a keda retracta. Tambe 
Minister Bildcer a contesta un 
pregunta cu a bin for di lider di 
fraccion di MEP, sr. Rocco Tjon, 
lcende ta puntra si ta berdad cu 
Hulanda a haci un donacion of 
contribucion na Colombia pa 
ricibi personanan cu ta refugia- 
do cu ta bin di Venezuela. 

Pa haya contesta riba e pregun- 
ta aki, Minister Bildcer a tuma 
contacto cu Hulanda unda nan 
a informa cu no a haci ningun 
donacion specifico na Colom- 
bia. Sinembargo tin un fondo na 
cual Hulanda a haci donacion na 
diferente organisacion interna- 
cional cu ta opera na Colombia. 

Nan ta organisacionnan interna- 
cional cu ta dunando asistencia 
n’e refugiadonan. Aruba directa- 
mente por haci peticion pa esaki 
tambe, pero indirectamente tin 


algun di e organisacionnan alci 
cu ta traha na Aruba tambe cu 
ta UNHCR y tambe Cruz Cora 
Internacional y nan por alivia 
e situacion cu Aruba tambe ta 
sinti su efectonan. 

Na luna di februari ultimo pa ta 
exacto dia 18, Minister Bikker a 
manda un participacion pa Hu- 
landa, pasobra den ‘Rijksvisum 
wet’ tanto articulo 3 como arti- 
culo 5 ta bisa bon cla cu e bev- 
oegd Minister ta keda e Minister 
encarga cu admision den caso pa 
Aruba. 

Minister Bikker a manda un car- 
ta pa Hulanda pa bisa nan cu e 
ta bay introduci un Visa pa pas- 
ahero cu ta bin di Venezuela. 

Di parti Hulanda a conseha cu 
den e situacion aworaki nan ta 
prefera mihor no. Pero si nan ta 
aprecia e APIS Advanced Pas- 
sanger Information System, e 
PNR Passanger Name Registra- 
tion y tambe e ESTA cu desde 
december 2018 tin un base 
huridico concreto p’e keda intro- 
duci. Hulanda ta haya introduci 
VISA t’e ultimo ‘remedium’. Si 
mira cu despues di tur esfuerso 
cu Aruba ta haci pa bin cu APIS, 
PNR y ESTA y Aruba no por 
contente e fluho e ora ey ta mo- 
mento pa introduci e Visa. 

Segun Minister Bikker, cu ESTA 
mes por screen kende t’e perso- 
nanan cu kier bin direccion di 
Aruba si nan ta turista of person- 
anan cu ta pretende di ta turista. 

Mientras cu e crisis migratorio di Venezuela tin su impacto grandi pa Aruba: 

Gobierno ta atende e tema di asilo cu prioridad grandi 



NA comienso di siman, hunto cu Minister di Husticia, Andin 
Bikker, Prome Minister Evelyn Wever-Croes durante conferencia 
di prensa di Gobierno, a elabora riba e topico di Venezuela, e 
impacto cu e crisis migratorio tin riba nos paisy asilo. 

E tema aki ta keda un prioridad grandi pa Gobierno. E impacto 
di e crisis migratorio di Venezuala ta grandi. Na ningun mo- 
mento Gobierno a purba di sconde e hecho aki. 

Na Aruba tin hopi Venezolano cu ta permanece ilegal cu mester 
haya atencion di Gobierno. 

Ultimamente a tema di asilo ta halando hopi atencion den nos 
comunidad. A bin te hasta un caso sumario cu lo mester a wordo 
trata den Corte pero esaki a wordo hala aden dor di e abogado. 
E caso aki a wordo entama pa un grupo di Venezolano, kendenan 
a pidi asilo. E grupo aki a pidi acerca vivienda, gasto di medico 
cubri, scol pa nan_yiunan, y oportunidad pa nan traha riba nos 
isla. Gobierno na su turno a studia e caso a fondo. E demanda 
di e grupo no tabata solamente pa pais Aruba sino tambe pa 
pais Hulanda. Gobierno conhuntamente cu abogadonan di pais 
Hulanda a traha den esaki. 

E conclusion cu ayega na dje ta cu Aruba tabata para hopi fuerte 
den e caso aki. Esaki pasobra Aruba tin un maneho basa riba 
tratadonan internacional ora ta traha e topico di asilo. 

Aruba ta compliendo cu exigencianan di tratadonan internacio- 
nal cu Aruba ta parti di dje. E tratado internacional ta indica 
claramente kende si_y kende no por haya asilo. 

“Es cu si bin na remarke, lo haya e proteccion cu e tratado ta 
stipula. Esun cu no por haya asilo, no por haya proteccion tam- 
poco^ no por keda na Aruba tampoco, pasobra e lo no tin base 
legal pa permanece riba nos isla. Aruba no ta den crisis. Aruba 
tin un estado democratico. Nos reglanan_y nos leynan ta aplica- 
bel. 

Pa un persona ta na Aruba, e mester tin un permiso”. 

E maneho di Gobierno, cu a wordo traha cu asistencia di Hulan- 
da cu tin hopi mas experiencia riba e tereno di asilo^ ilegalnan, 
awe ta dunando resultado cu nos tin un maneho bon hinca den 
otroy dentro di exigencianan di tratadonan internacional. 


Esaki a wordo demostra tambe cu 3 caso sumario den e siman 
aki cu a tuma lugar den Corte na unda nos maneho a wordo 
aproba dor di Corte. 

Ta trata aki di e.o. di Venezolanonan, kende tabata na Aruba pa 
un tempo caba, nan a ha^a permiso pa traha, _y nan permiso a 
vence, nan no a bay bek, pero awor nan ta busca asilo. 

Esaki no t’e manera cu tratado internacional ta traha. Unabes cu 
e persona ta n’e pais pa un tempo, segun tratado internacional, 
e no por pidi asilo mas. Gobierno den e caso aki, a gana tur 
tres caso. Y asina tin varios caso mas di personanan individual 
na unda Corte a duna Gobierno rason. E maneho cu Gobierno 
a stipula dentro di exigencianan di tratadonan internacional ta 
wordo aproba pa Corte. E caso mes cu lo mester a tuma lugar 
ayera, na unda un grupo di persona a exigi varios cos, a wordo 
hala aden dor di nan abogado n’e momento cu nan a ripara cu 
no tabata suficientemente fuerte pa un caso sumario. 

Prome Minister a enfatisa un biaha mas cu e tema di Venezuala 
_y asilo ta un tema hopi delicado_y complica. Esaki ta tuma hopi 
tempo di tanto Prome Minister como tambe di Minister di Hus- 
ticia. E esfuerso ta pa tin e seguridad pa tene tur interes na 
consideracion. 

“Con cu ba \y bin, Venezuela ta pasando den un situacion hopi 
dificil. Como bon Arubiano, nos semper a ricibi esnan cu a bin 
bati na nos porta^ purbayuda. E maneho aki si no a cambia. 
Esaki t’e Aruba cu nos conoce^ ta stima. Pero den e cuadro aki, 
nos mester para keto^ considera te na unda nos poryuda”. 
Prome Minsiter ta haci un apelacion riba e pueblo pa keda trankil 
_y no drenta den panicoy tampoco sembra odio. 

E situacion na Venezuela no lo ba^ cambia pa awor. Si bin un 
cambio di regimen mes na Venezuela, e solucion lo no bin me- 
sora. Aruba lo baly keda sinti e efectonan di Venezuela. 

“Pero un cos cu nos no mester haci ta drenta den panico. Paso- 
bra nos no por soluciona e problema_y panico no lo_yuda. Tam- 
poco nos mester sembra odio. Pasobra esey no t’e cordialidad 
di e Arubiano. 

Nos pilar economico ta keda turismo por lo tanto nos mester 
brinda tur turista cu ta bishita nos un bon trato di cordialidad pa 
e regresa nos pais_y trece mas turista p’asina nos economia por 
desaroya. Ban keda trankil. 

Gobierno di Aruba tin atencion p’e crisis akiy tin’e bou control 
y asina nos ta keda atende cu tur loke cu bin den nos caminda e 
siguiente dianan. E disicionnan cu lo tuma, cu trankilidad _y es- 
pacio cu comunidad ta duna nos, lo wordo tuma den interes di 
esnan cu ta pidi asilo, pero especialmente den interes di Aruba. 
Pasobra si nos mes no pensa riba Aruba, ningun hende lo haci’e 
pa nos”, Prome Minister a expresa. 

Zr. Ms Groningen a cumpli cu su saludo ceremonial 



AYERA diabierna mainta 10 di mei Gobernador Alfon- 
so Boekhoudt a ricibi e saludo ceremonial di Zr. Ms. 
Groningen. Despues cu e barco di marina a mara na un 
manera sigur den waf di Aruba, Comandante di Zr. Ms. 
Groningen KLTZ Hugo Sinlce a haci un bishita oficial na 
Gobernador. 

SALUDO 

E saludo ceremonial a tuma lugar na Paardenbaai dilan- 
ti di Cas Ceremonial di Gobernador. Ora un barco di 
Marina Real haci un bishita oficial pa di prome biaha 
na Aruba, tradicionalmente e ta bay acompaña cu un 
saludo ceremonial. 

E saludo a consisti di dos parti. Pa 8.30 a duna e prome 
saludo n’e bandera di Reino cu 21 tiro di cayon. Militar- 
nan di Mariniers Kazerne Savaneta a contesta cu 21 tiro 
di cayon for di e area na Gouverneursbaai. 

Pa 09.00 a haci e di dos saludo n’e bandera di distincion 


di Gobernador. E saludo tambe a consisti di 21 tiro di 
cayon y a contesta esaki na tera cu e saludo di honor 
militar. 

Gobernador a observa e prome saludo for di balcon di 
e Cas Ceremonial. P’e di dos saludo, segun tradicion, 
Gobernador tabata personalmente presente n’e sitio. 

BARCO DI STACION ZR. MS. GRONINGEN 

Zr. Ms. Groningen ta un barco di patruya (oceangoing 
patrol vessel - OPV) cu lo duna servicio di patruya pa 
dos aña den region di Caribe. 

Ta uza e barco di stacion pa intercepta transporte di dro- 
ga y pa duna apoyo na Guardacosta. Ademas e barco y 
su tripulacion por duna asistencia p.e. den caso di desas- 
ter natural. 

Pa por haci su tareanan, e barco tin abordo 2 boto FRISC 
cu por pone den accion rapidamente, un helicopter mari- 
timo di bataya NH-90 y un boarding team. 

Minister Ruiz-Maduro 
a reuni cu Aduana 
y Asycuda pa por 
brinda un mihor 
servicio na comercio 



E siman aki Minister Ruiz-Maduro a reuni cu Adua- 
na y cu representantenan di Asycuda, cu t’e sistema 
computerisa cu ta wordo usa na Aduana. Meta di 
e reunion tabata pa haya informacion riba e avan- 
senan den e trabou Duanero por medio di e apli- 
cacion alci y pa haya sa cual funcionalidad mas ta 
disponibel p’asina por facilita e trabou Duanero y e 
servicio na comercio. 

Gobierno a bin ta haci inversion cuantioso den e 
sistema na Aduana p’asina por brinda un servicio 
mas eficiente na comercio. 

E sistema di Asycuda ta brinda mas functionalidad 
pa por facilita comercio local y internacional y pesey 
hunto cu Gobierno su Chief Officer pa Inovacion, 
sra. Varely Croes, den cuadro di e proyecto di digi- 
talisacion di gobernacion, a reuni riba e posibilidad- 
nan cu ta existi pa por conecta e sistema di Aduana 
cu mas departamento di Gobierno cu e meta pa crea 
eficiencia y brinda un mihor servicio na comunidad 
y comercio na Aruba. 

E sistema di Asycuda no ta desconoci na Aruba. Nos 
por corda ainda, tempo cu Nilo Swaen, tabata Min- 
ister y ta consehero principal di Minister Xiomara 
Ruiz Maduro a cambia e sistema di Asycuda, mal- 
gastando basta placa p’awe tog bolbe n’e sistema aki. 

SEPPA - CAPA ta conmemora 

Dia 20 mei 2019,80 aña di lucha di ACAB/ANAAB/SEPA/SEPPA 


ACAB/ANAAB/SEPA/SEPPA atrabes di su his- 
toria a hiba masha hopi lucha mes. Lucha cu a 
trece victoria, alegria, pero tambe otronan cu a 
resulta den fracaso, den perdida, den tristesa. Tur 
tabatin su nificacion palcico nan a ser hiba. 

Tur tabata relaciona e periodo cu nos miembrecia 
tabata bibando, pero mas importante, e pakico di 
e lucha n’e momento ey. Pues e esencia di e lucha 
n e momento ey. 

E articulo aki lo no relata solamente cronologica- 
mente e sucedidonan di e sindicato, pero lo pur- 
ba di sigui e desaroyo cu tabatin, cual a pone nos 
sindicato transforma -di un organisacion cu taba- 
ta meramente pa defende e interes di e grupo cu 
sigur no tabata surpasa shen hende, cu e tabata 
representa na cuna di su nacemento, pa despues 
bira parti di un organisacion fuerte como parti di 
e Movemento di Trahadornan y cu un pensam- 
ento mundial. 

Kico tabata e forsa di ACAB/ANAAB/SEPA/ 
SEPPA, cu hopi por a ser logra? Primeramente 
esaki tabata sinta den e capacidad di e lidernan. 
E lidernan tabata personanan cu tabatin auto- 
ridad o conocemento cu tabata haci posibel pa 
influencia e otro banda di mesa, den hopi caso e 
gobernante. 

Na cuminsamento e miembro tabata depende 
completamente riba e capacidad di actua di e 
lidernan. Tabata existi tambe un distancia grandi 
entre directiva y miembro. E unico punto cu ta- 
bata uni nan un poco tabata e interes material. 

Di dos e unidad di e miembronan di nan sin- 
dicato. Semper reunionnan tabata bon bishita 
y miembronan tabata para tras di nan lidernan 
den directiva. 


Den ACAB/ANAAP/SEPA/SEPPA semper e uni- 
dad tabata fuerte. Tambe nos ta mira den histo- 
ria di SEPPA, con nos cooperativa CAPA riba e 
fecha di 20 mei 1979 un grupo di miembro di 
SEPPA a lanta nan cooperativa. 

Directiva di CAPA despues a entama proceso pa 
haya aprobacion legal y ta logra esaki pa medio 
di acto notarial dia 10 di december 1979. Se- 
gun notulasnan di reunion nos por mira riba un 
diadomingo 20 di mei 1979 pa 1 l’or di mainta, 
22 miembro di “ Spaarfonds ANAAJB” a reuni 
na Trocadero na ocasion di 40 aña di existencia 
di S.E.P.A.(antes A.N.A.A.B. -Algemene Neder- 
lands Antiliaanse Ambtenaren Bond). 

E punto principal di e reunion tabata “transfor- 
ma Spaarfonds ANAAJB den cooperativa CAPA”. 
E reunion ta aproba Statutonan y Reglamento 
Interno di Cooperativa di Ahorro y Prestamo di 
Aruba y cu esey CAPA a lceda funda. 

Asina CAPA dia 10 december 1979, CAPA a ser 
lanta. Fundadornan di CAPA tabata Leo Yarza- 
garay, Ronald Malmberg, Mario Franken, Wichi 
Wever, Lucio Croes y otro compañeronan for di 
sindicato SEPPA. Pues CAPA a nace for di cuna 
di sindicato ANAAJB, awe SEPPA. 

E pensamento tras di e lantamento di e coopera- 
tiva tabata pa stimula e miembronan pa spar y di 
e fondo cu a crea duna prestamonan bou condi- 
cionan faborable den momentonan di necesidad. 
Tambe pa stimula nan interesnan material y so- 
cial. 

Un otro meta hopi importante ta pa educa miem- 
bronan den e balornan cooperativista y maneho 
di un cooperativo. 

Antes trahadornan di Gobierno, miembro di 
ANAAB tabata haci prestamo chikito cerca nan 


Sigui na pagina 13> 

IPA ta darifica 


4i Qf r 

Instituto Pedagogico Arubano 


Directorado di IPA a tuma nota di un publicacion di 
un intento di asesinato unda ta indica cu lo ta trata 
di un studiante di IPA cu a keda encarcela. 

E persona a aplica pa cuminsa studia den e aña 
benidero y ta den preparacion p’e testnan di admis- 
ion. 

Nos kier pone prensa na haltura cu no ta trata di un 
studiante actual di nos instituto. 

Tambe lder enfatisa cu banda di e testnan di admis- 
ion tur aplicante lo mester tin un prueba di bon con- 
ducta pa por cuminsa cu un estudio pa bira maestro. 
Nos ta pidi prensa encaresidamente pa rectifica e 
informacion ald. 


<Continua di pagina 12> 


sindicato ANAAB y tabata paga tin ora cu e placa 
di vakantieuitkering bek. Un situacion leu di ta 
ideal. 

Un trahador di Gobierno e tempo aya por a haya 
voorschot riba su salario ora nan tabata den nece- 
sidad. Salarionan tabata ser paga via Eilands- y 
Landsontvanger, pues masha poco ambtenaar ta- 
batin cuenta y relacion cu banconan comercial 
pa por a haci un prestamo urgente y si haya placa 
fia mes na banco e interes tabata halto. 

Y tabata for di e necesidad ald CAPA cu hopi 
orguyo a ser funda den Trocadero Inn den Nas- 
saustraat (awe Caya Betico Croes). 

MOMENTO PA REFLEXIONA!! 

Na ocasion ald hopi special di tanto SEPPA cu su 
80 aña y CAPA cu su 40 aña di ta un momento 
pa reflexiona. Sindicalismo mester di trahador- 
nan activo, dispuesto pa lucha y sali pa dilanti. 
E ultimo añanan nos ta mira trahador cu posi- 
cionnan mas pasivo, sperando cu sindicatonan 
so ta regla na asuntonan. 

Tendencianan mundial ta demostra cu mester re- 
enforza e lucha sindical mas. 

Tambe ta bisto cu e cooperacion a bay atras, 
ayudo mutuo, e cultura di coopera cu otro con- 
oci como “paga lomba” completamente lubida, 


Materialismo y individualismo a kita idealismo y 
cooperacion for di caminda. E cantidad di cred- 
it unions ya no tey mas y cooperativanan cu a 
lanta den decada setenta o prome ya no tey e.o, 
cooperativa di Taxistanan A.T.T.T. 

Sindicatonan na 1971 a lanta cooperativa di 
consumidor CORUBA cu tremendo impacto riba 
prijsnan y na fabor di consumidor cu a funciona 
te cu 1987; ya no tey mas. 

Servicio di Asunto Economico tabatin departa- 
mento especial pa promove cooperativa tampo- 
co tey mas. Diputado Daniel Leo a fomenta y 
promove algun cooperativa di pesca, agricultura 
y e.o. Cocarni tampoco tey mas. Pero na Aruba 
tin mas cu 37 cooperativa, algun no ta funciona, 
pero un den sector Horeca tin hala di casino y 
hotel cu ta usa identidad huridico di coopera- 
tiva, pero sin ta cumpli cu principionan di coop- 
erativa autentico. 

Mientras tanto Organisacion Internacional di 
Trabao (O.I.T) y Nacionnan Uni ta reconoce y 
indica cu cooperativa t’e tipo di empresa pa de- 
saroyo sostenible y trabao digno. 

For di aki AWEMainta kier manda un Pabien 
grandi na miembronan di SEPPA y CAPA n’e 
ocasion special ald. 

Parlamentario Sue-Ann Ras (MEP) 

"Ta un Mama: Un decision di bida ,# 



“Tuma e decision pa haya un yiu ta temporario. Educa, 
lanta y guia un yiu, ta un decision di bida! 

Esey ta loke ami ta kere aden, na momento cu mi haci e 
pregunta di kico kiermen: Ta un Mama”, Parlamentario 
Sue-Ann Ras a cuminsa na expresa. 

Celebracion di Dia di Mama no kiermen djis un dia cu 
comercio a dicidi pa celebra y pone hopi hende sinti e 
presion di ‘consenti’ e mamanan materialmente. 

E dia aki mester ta un reflexion mundial, tocante unda 
nos ta para y unda nos kier bay como mama. 

Maternidad ta cubri cada area di bida di un hende 
muher. E ta cambia e forma cu bo ta pensa di bo mes, bo 
famia, bo amistadnan y e mundo en general. E ta cambia 
e forma con bo ta wak bida, e forma con bo ta refleha y 
e forma con bo ta actua y reacciona. 

E ta siña bo pa examina e cosnan, cu nunca antes bo a 
pensa mes riba dje, incluso prome cu haci of bisa algo y 
maternidad ta siña bo, pa cuestiona e cosnan cu semper 
bo a pensa, cu tabata corecto y berdad. 

Maternidad ta un paseo bunita, un paseo salvahe y na 
mesun momento e biahe di mas increibel cu bo lo por 


tuma. Cuminsando for di e momento cu bo a haya sa, 
cu bo ta na estado, te dia cu abo como mama su mision 
caba riba e mundo aki. 

“Ami tabata sa cu mi bida lo cambia drasticamente, pero 
asina mes, mi no tabatin idea di kico ta spera mi. No tin 
formula pa ta un mama perfecto, pero si tin e formula pa 
ta un mama unico pa bo yiunan. Siña conoce bo yiunan, 
pa abo por acomoda bo funcion como mama, paso cada 
etapa y cada yiu, ta exigi pa nos tin otro rol. 

Como mama di 3 yiu, bo ta pensa cu ya bo a lanta 2 yiu, 
pues 1 mas no lo haci diferencia. Wel mi tabata robes, 
paso mi tin cu lanta e yiu aki, pa otro tempo, cu otro 
reto, pensamento y formacion, pero aplicando e linea 
cora di norma, balor y principio di ser humano como su 
fundeshi principal”, Sue Ann Ras ta elabora. 

Como mama, nos ta multifuncional y nos tin cu siña 
sobrebibi maternidad sin perhudica niun hende. Nos rol 
ta di sumo importancia y ora cu un yiu haci algo cu no ta 
corecto, en bes di sacudi cabes, grita, zundra of straf, nos 
mester puntra nos mes: “Kico ami a haci malo, pa lanta 
e mucha aki, cu e actitud of accion ey?” 

Anto reflexiona riba esey...analisa y cambia strategia y 
dialoga pa bo sa tambe kico a pasa, specialmente si ta 
prome biaha. 

Cu nos bida como mama ta exigente, esey no tin duda. 
Cu nos no tin suficiente tempo, tambe ta un realidad. 

Pero nos no por lubida nunca e decision cu nos a tuma, 
na momento cu nos a haya sa cu nos ta sperando un yiu. 
Cu e decision ey di haya un yiu, no ta algo temporario, 
sino pa bida. “Finalmente mi kier gradici mi mama y tur 
mi tantanan cu a hunga un rol importante den mi bida 
y a demostra mi kico kiermen ta un mama unico. Tambe 
mi kier desea di curason, tur e mamanan y esunnan cu ta 
haci e funcion di mama den nan trabou y/of bida diario, 
un FELIZ DLA DI MAMA y cu Dios sigui drama su ben- 
dicion riba cada un di boso y cu Spirito Santo ilumina 
boso den e funcion di mas importante riba mundo: Ta 
Un Mama!”, Sue Ann Ras a finalisa su mensahe. 

Parlamentario Edgard Vrolijk (MEP): 

"E ruta nobo pa yega Conchi ta di tera 
y e parti cu ta sali na San Fuego, e 
habitante ta ser mal suta cu stof tur dia ,# 


RECIENTEMENTE Parlce Nacional Arikok a percu- 
ra pa ceramento di e caminda na Shete cu tabata ser usa 
pa yega Conchi. Bario di pariba tabata boga pa hopi aña 
caba pa por trece alivio den e situacion cu nan tabata 
biba aden. 

Hopi aña a pidi pa kizas aloca verkeersplateau pa mo- 
tibo di velocidad halto di vehiculonan ey tras. 

Pero e problema a bira mas pio ora cu na momento di 
orario di cierre e vehiculonan tabata pasa rond creando 
nan mesun ruta alternativo haciendo maluso di esaki y 
tabata crea hopi molester p’e ciudadano den su hogar cu 
tabata ser yena cu stof. Cu cierre di esaki e bario a sinti 
su mes alivia pa un problema di hopi aña, segun Edgard 
Vrolijk di MEP. 

RUTA NOBO 

Awor cu e ruta di Shete a ser sera, e vehiculonan aki 
mester pasa dor di Parlce Nacional Arilcolc pa por yega 
Conchi. Pero pa por yega aki hopi ta pasa e caminda di 
tera Shete/Sombre y sali na San Fuego. Pero e ruta aki 
ta uno completamente di tera y sigur pa locual t’e parti 
final cu ta sali na San Fuego, e habitante ta ser mal suta 
cu stof tur dia. 

E habitantenan eybanda casi no por ni tene nan cas mas 
habri pa motibo di e tantisimo stof cu e vehiculonan aki 
ta lanta. E propio ciudadano a laga pone algun drempel 
di granit p’asina percura pa por baha velocidad y asina e 
molester di stof por ta menos. 

PETICION NA MINISTER DIINFRASTRUCTURA 

E habitantenan aki cu tur dia ta ser asota p’e stof alci y 
sigur di e ruta nobo pa por yega Parke Nacional Arilcok, 
ta pidi Minister pa por yuda e bario cu poco asfalt pa 
por alivia nan di e situacion actual cu nan ta bibando 
aden, unda cu nan no por ni habri nan porta ni nan ben- 
tananan di cas pa nan por haya poco aire. 

E bario ta spera di por medio di Edgard Vrolijk como 
parlamentario por haya oido pa nan problema cu nan 
no a provoca. 



VERKEERSPLATEAU 

Hopi bario tin peticion aden pa verkeersplateau pa mo- 
tibo di velocidad halto. Contento si di wak cu un di su 
peticionnan pa pone verkeersplateau rond di scolnan a 
cuminsa conoce bida unda cu a pone dilanti Colegio San 
Antonio. Awor nos tin di sigui monitor pa cumpli cu 
locual a ser enfatisa, esta pa percura pa tur caminda cu 
tin scol e verkeersplateau t’e prioridad y sigui p’e bari- 
onan. 

CAMINDANAN DIASFALT 

Otro peticion cu ta keda grandi t’e mehoracion di ca- 
mindanan existente cu ta den hopi mal estado y cu cada 
bes ta bin tira lapi lapi di asfalt riba esakinan cu ta haci 
cu casi no por maneha mas riba e camindanan y un 
ehempel di esaki t’e caminda principal di Warawara, Pic- 
aron y San Fuego. 

Banda di esakinan pueblo ta keda alerta cu promesanan 
haci pa hopi aña caba pa partidonan politico y Edgard 
Vrolijk ta bisa cu ta su deber como representante di 
pueblo ta pa recorda nan riba esakinan, e.o. e camind- 
anan di tera di Jan Flemming, Macuarima diferente ca- 
minda di tera, Coba Lodo y Angochi, Sabanilla Abao, 
Cas Ariba, Papilon, Ayo y asina por sigui menciona pa 
recorda e Minister di Infrastructura p’e por mehora e 
infrastructura den barionan di Santa Cruz y Aruba den 
su totalidad. 

Di acuerdo cu Santa Rosa 

Trabounan di mantencion di damnan semper a y ta keda tuma lugar 



FOR di existencia di Departamento^ Ag- 
ricultura, Cria y Pesca Santa Rosa sem- 
per e departamento aki tabata y lo keda 
encarga cu manteccion di damnan rond 
Aruba. Aruba a pasa durante varios aña 
cu awa ayobe bon^ nos por bisa cu tur 
dam rond Aruba tabatayenyen di awa cu 
dado momento di parti Santa Rosa mes, 
mester a saca algun aviso pa tene cuenta 
cu damnan rond Aruba ta _yen di awa y e 
ta bira peligroso pa cualkier persona of 
mucha cu por ba^ serca of hunga banda 
di esakinan. 

Nos tabata disponi di suficiente awa e 
tempo ey cu tur productor local a difruta 
pa varios aña di e awa di dam. E periodo 
tabatin masha hopi cultivacion di diferente 
producto local cu tur otro aña. 

Awendia nos no por bisa mescos. Aruba 
ta pasando sigur pa alrededor di 10 aña 
sigur cu un secura bastante severo. 

E poco awa cu ta^obe den e periodo di 
october, november^ december no ta sufi- 
ciente pa tin awa di dam a largo plazo pa 
tur poductor. 

Asina e añanan a transcuri cu a ^ega e 
momento cu awa di dam a caba completa- 
mente den ma^oria dam rond Aruba. Nos 
mes a tuma nota cu e damnan tabata asina 
seco cu e fondo a seca te cu e tera mes 
tabata krak. Otro damnan nos mester a 
warda te ora cu e tabata ful seco pa nos 
por a tuma desicionan pa haci nan limpi. 
Claro ora cu ainda e ta lodo nos no por 
haci ningun tipo di trabou, pasobra nos 
ekiponan pisa mes tabata pega den e logo. 



Kiermen nos mester a tuma un periodo pa 
laga esaki seca completamente pa por a 
haci e trabounan di mantencion. 

E trabounan di mantencion tabata ensera 
cu mester a saca tur tipo di sushi cu tin 
den e fondo. Aki nos ta papia sushi cu awa 
mes tabata trece den e dam na momento 
cu e rooi lastra^ ta bin cu tur sushi. 

Otro punto ta tambe cu t’e realidad ama- 
rgo cu nos mesun hendenan tabata tira 
tur tipo di sushi den e dam. Nos ta papi- 
ando di taira di auto, bateria, cama, stove, 
frigidaire, te hasta auto completo nos a 
^ega di haya. Tur esaki nan mester a wor- 
do sacay haci limpi. 

Kisas hopi t’esnan cu no por imagina e 
impacto negativo cu un bateria di auto tin 
na momento cu bo tire den e dam. Awor 
imaginabo un auto completo den e dam 
kico esaki por causa no solamente n’e awa 
cu ta wordo contamina totalmente, pero 
e daño inmenso na nos medio ambiente. 

Imganinabo e impacto aki. Auto cu ayega 
di wordo kima n’e oriya di dam pa motibo 
di tabata un auto cu a wordo horta. Nos 
a_yega di pasa den tambe cu nos a caba 
di haci limpiy despues di dos dia tin sushi 
tira atrobe n’e mesun dam. Esaki ta djies 
pa menciona algun. 

Despues di saca tur sushi a ba \y over na 
cuminsa saca tur santo_y of granit cu ta di 
mas pa traha espacio p’e dam por carga 
mas awa posibel na momento cu bin un 
torencial awasero. 



Mas awa cu e dam por colecta mas mi- 
hor pa nos agricultornan local, mas largo 
e periodo di awa di dam pa nan mas cu 
claro. 

N’e momentonan aki manera t’e caso e 
dam ta hayando nan mantencion debi- 
do di parti di Santa Rosa. Nan ta wordo 
bishita y controla pa mira cua tin priori- 
dad. Esnan cu_ya a wordo bishita ta e.o., 
Sabana Grandi, Kas Aruba, Vaderpiet, 
esun band’i Trappers, Daimari, Modanza, 
asina por sigui menciona. Falta algun si 
ainda pa mira nan situaciony despues pa 
tuma decision pa haci limpi. E parti esen- 
cial pa cu e limpiesa ta cu e dam mester ta 
totalmente seco y sin lodo p’e trabounan 
por cuminsa. 

Trabounan lo sigui normal manera gus- 
tumber pa cu mantencion di damnan rond 
Aruba. 

Organo Consultativo Aruba ta yama bon-bin i 
na su Secretario nobo mr. A. Braamskamp 



ORGANO Consultativo Aruba (Raad van Advies Aruba) a nombra un Secretario 
nobo den persona di mr. A. Braamskamp. For di 1 di februari 2019 a nombra 
mr. Braamskamp, lcende ta re-emplasa mr. dr. Helen A. van der Wal. Mr. dr. 
van der Wal for di 1 di augustus 2018 ta traha cu Colegio di supervision 
financiero Aruba (CAft) 


For di 1 di augustus 2018 ya mr. Braamskamp tabata encarga cu e maneho 
di e ‘Wetenschappelijk Bureau van de Raad van Advies’, unda for di 2004 e 
tabata eherce e funcion di Secretario adhunto. Dia 24 di april 2019 Gober- 
nador a firma e decreto di su nombramento. 


E ‘Wetenschappelijk Bureau Raad van Advies’ ta encarga cu brindamento di sosten 
general n’e Organo bou di cual preparacion di conseho y ehecucion di investigacion 
huridico ta cay. Cu e nombramento di mr. Braamskamp e Organo por conta cu un 
hurista cu experiencia riba tereno di legislacion y maneho na cabes di dicho depar- 
tamento. 


Construccion di verkeersplateau na altura di 
Magdalenastraat y Trinitariastraat 


DEPARTAMENTO di Obra Publico ta infor- 
ma pueblo en general y specialmente nos automo- 
bilistanan cu ta haci uzo di e caminda di Magdale- 
nastraat y Trinitariastraat cu diamars dia 14 di mei 
2019 y diaranson dia 15 di mei 2019, lo construi 2 
verkeersplateau. 

E construccion di e verkeersplateau diamars dia 14 
di mei 2019 lo ta dilanti Magdalenastraat #3 y di- 
aranson dia 15 di mei 2019 dilanti Trinitariastraat 
#4. Lo indica e rutanan alternativa cu baricada y 
borchinan di aviso y e orario di trabou lo ta di 8’or 
di mainta y ta programa pa caba 4’or di atardi. 
Marcacion di e verkeersplateau lo tuma lugar dia- 
huebs 16 di mei 2019 entre 8’or di mainta te 1 l’or 
di mainta. 

En conexion cu e trabou menciona Departamento 
di Obra Publico ta pidi pa tene cuenta cu e incon- 
veniencianan cu lo por surgi pa cual nos ta pidi nos 
disculpa. 

Un biaha mas 

Auto a dal un persona di edad n 7 e crusada 
Prof. Lorentzstraat cu Emmastraat 


DIARANSON algo pasa di 7’or 
y mey di anochi, un meneer di 
edad a wordo alcansa pa un auto 
n’e crusada di Prof.Lorentzstraat 
cu Emmastraat. Mesora a pidi pa 
presencia di Polis y ambulance n’e 
sitio. 

Na yegada enberdad nan ta topa 
cu un meneer di edad, lcende ta- 
bata herida drumi riba caminda, 
aparentemente e meneer lo a haya 
hopi sla na cabes y tabata sangran- 
do masha hopi mes. 

Mesora personal di ambulance 
a trat’e n’e sitio mes y despues a 
transporta e meneer cu hopi ur- 
gencia pa hospital. 

Aparentemente e meneer lo tabata 
crusando e caminda net na mo- 
mento cu di pariba tabata binien- 
do un Kia color cora, maneha pa 
un dama. 

E dama chauffeur lo a trata na 
brake pa evita di alcansa e peaton 
cu auto, pero lamentabelmente e 
no a logra, brake na tempo, riba e 
caminda a keda un rastro di brake 
basta largo. 

E impacto tabata hopi fuerte cu e 
windshield di e auto a kibra. No 
ta prome biaha cu auto ta dal per- 
sonanan cu ta crusa caya n’e ca- 
minda alci. 

Polis a sera e caminda pa mas in- 
vestigacion. 

TABATA diahuebs 
madruga, Polis a bay 
pura den Caya Tumba, 
unda un caso di hit 
and run a tuma lugar. 
E sitio exacto tabata 
na altura di Fortuna 
Lottery. Polis a wordo 
avisa cu lo ta trata di 
pick up color preto. 
Loke e chauffeur ire- 
sponsabel aki a haci ta- 
bata di a dal un kashi 
di coriente, kibrando e 
por completo. 

Polis a core rond pa 
mira si por topa cu e 
pick up, pero esalci no 
a duna resultado. Po- 
siblemente camaranan 
di seguridad den e area 
lo por a capta algo. 

Invitado di honor na Corsou 

Edjean Semeleer na celebracion di "Nos Pais TV" 


DIA di Obrero ultimo, e canal di television “Nos Pais 
TV” di sra. Mavis Albertina na Corsou a celebra su 
prome lustro di existencia. Sra. Albertina no ta un 
desconoci den e mundo di media riba nos islanan. E 
aña aki e ta celebra 48 aña den e sector aki y ta un di e 
yiunan di Corsou mas popular, influyente y renombra 
den henter Reino Hulandes pa tur su logro impresion- 
ante. Awor cu su propio canal di television, e ta dedica 
su mes na empodera, inspira, motiva y aporta na “na- 
tion-building”. 



Pa conmemora e hecho di e prome lustro di e canal 
aki, a dicidi di organisa un celebracion mahestuoso riba 
Handelskade den Punda na Corsou, cual tambe t’e lo- 
calidad di e canal. 

Durante e celebracion aki, varios artista di renombre di 
Corsou a presenta manera e.o. Leslie Vos, Tony Sher- 
man, Junior Tecla, Boy Thodé y mucho mas. 



Nos cantante Arubano Edjean Semeleer tambe a forma 
parti di e celebracion historico aki como invitado di 
honor, no solamente pa su celebracion di 25 aña den 



farandula, pero tambe como un di e artistanan cu sra. 
Mavis Albertina a brinda sosten y apoyo na dje durante 
henter e 25 añanan di carera musical. 

Publico di Corsou a keda encanta y impresiona un bes 
mas cu e presentacion formidable di Edjean y a pidi 
“Nos Pais TV” pa trece Edjean mas bes riba nan isla. 

Durante un entrevista den e canal su programa ‘Awe 
Mainta” cu srta. Fadoua Alaoui, Edjean a expresa su 
gratitud inmenso na “Nos Pais TV”, na Mavis Alberti- 
na y tambe na pueblo di Corsou p’e recepcion caluroso. 

Tambe Edjean a comparti mas di su trabaonan importante 
como un di e gestornan cultural cu ta carga “Go Cultura 
Foundation” y a subraya e importancia di Arte, Cultura 
y Creatividad p’e desaroyo sostenibel di nos paisnan. 

Nos ta hopi contento cu un artista Arubano tambe ta 
fungi como un Embahador Cultural di nos isla y asina 
mustra e potencial y excelencia di nos hendenan rond 
mundo. 

Nos ta felicita “Nos Pais TV”, sra. Mavis Albertina y 
su ekipo p’e prome lustro aki. Nos ta gradici Edjean 
Semeleer tambe pa a hiba nomber di nos pais un bes 
mas na un nivel di excelencia internacionalmente, in- 
spirando cu su talento y habilidadnan. 

“Nos Pais TV” por wordo mira riba internet via no- 
spais.com of por bishita nan pagina riba Facebook pa 
lceda altanto di tur nan programacion. 

Alan Howell di POR: 

"Si fruta y berdura no por drenta 
Aruba, ilegalnan mucho menos" 


DIAHUEBS atardi den sala di Parla- 
mento a tuma lugar e encuentro pidi 
pa fraccion di POR cu Minister di 
Husticia, mr. Andin Bikker riba e top- 
ico di asilo, cual ta un tema hopi preo- 
cupante n’e momentonan aki. 
Parlamentario Alan Howell na mo- 
mento cu a dirigi palabra y prome cu 
el a realisa diferente pregunta n’e man- 
datario, a bisa enfaticamente cu: “Si 
fruta y berdura no por drenta Aruba, 
ilegalnan mucho menos”. 

Howell a indica cu fraccion di POR ta 
bay para duro hunto cu Minister di 
Husticia pa yuda frena e situacion den 
cual nos ta pasando aden. 

“Di ningun manera nos por acepta cu 
Aruba ta bira un free for all. Mi lo haci 
uzo tur herment y forsa cu Parlamento 
ta ofrecemi pa sigura cu nos costa ta 
keda sera”. 

Siguientemente Alan Howell a haci un 
serie di pregunta: E1 a pidi Minister 
di Husticia pa splica mas amplio riba 
e procedura pa ora esnan di Venezu- 
ela yega Aruba atrabes di otro pais. Es 
decir, kico ta pasa ora nan yega Aruba 
y pidi asilo? 

Den mesun cuadro el a puntra cuanto 
persona for di januari 2018 te awor a 
wordo manda of a bay bek? 

Un otro pregunta haci ta con por agili- 
sa e proceso di screening di e personan- 
an cu ta pidi asilo y si mester amplia e 
cantidad di 10 persona cu ta haciendo 
e screening aki? 

E pregunta aki ta bin debi n’e maneho 
di Schiphol Model cu a introduci den 
cual lo tin solamente 28 dia pa screen 
e personanan aki. 


Pa loke t’e facilidad unda lo ubica e 
personanan cu ta pidi asilo, Howell a 
puntra unda esaki ta bay ta y si Min- 
ister ta mira cu Parlamento por yuda 
den aloca mas placa pa drecha e facili- 
dad, cual no mester ta uno similar na 
un prison. 

Tambe a puntra cuanto cupo Minister 
di Husticia ta pensa cu lo mester tin 
(cuanto hende ta premira lo bay keda 
na dicho facilidad) pa por prepara nos 
mes p’e maneho aki? 

Un pregunta importante ta ki tipo di 
persona t’esnan cu ta bin, es decir, nan 
pasado hudicial y tambe medico. 

Por compronde cu tin un dokter ta test 
e personanan aki, pero no ta disponi- 
bel na tur momento. Pesey ta puntra 
si lo por tin un dokter cu tey na tur 
momento pa por haci e testnan nece- 
sario? 

Siguiendo e pregunta al<d e Parla- 
mentario di POR a puntra cuanto 
persona a keda constata caba cu 
tin enfermedadnan contagioso, 
manera p.e. sifilis of HIV? 

Tambe a puntra con hopi Hulan- 
da ta desea di yuda, manera p.e. 
trahando e facilidad p’e 
personanan en cues- 
tion por keda 28 
dia? 

Un otro pregun- 
ta tabata con e 
fortalesa di War- 
da Nos Costa ta 
n’e momentonan 
aki pa por aca- 
para tur e perso- 


nanan cu lo por bin? Alan Howell a 
puntra e mandatario si lo tin mester di 
mas personal pa yuda controla y com- 
bati e problematica aki? 

Por a compronde cu un total di 329 
peticion di asilo a wordo rechasa, y lo 
desea di sa cuanto di e personanan ald 
a wordo saca afo? 

Un ultimo pregunta di Alan Howell na 
Minister Andin Bildcer tabata pa splica 
pueblo con e actividadnan di e dife- 
rente instancianan di seguridad ta y si 
nan ta mas activo awor cu e situacion 
reinante? 

Finalisando e Parlamentario di POR 
a bisa cu nos costanan mester ta mas 
sera cu nunca y cu mester ldta e pensa- 
mento di tur hende cu ta un ‘free for 
all’ tin na Aruba. 

Comienso di examen final pa 
423 alumno di Colegio Arubano 



E siman aki 300 alumno di HAVO 
y 123 alumno di VWO di Colegio 
Arubano a cuminsa cu e examen 
centralisa final por escrito, cu ta 
dura te cu 24 di mei. Despues di 
lunanan di preparacion intensivo y 
training, e meta final ta na bista. 
Diamars ultimo a cuminsa cu e ma- 
teria Geschiedenis. Despues di e 
examennan, e alumnonan di Cole- 
gio mester tin pasenshi te cu 12 di 
juni. 

Riba e fecha ey nan ta haya resul- 
tado si nan a gradua. Si esaki no 
t’e caso, tin posibilidad pa haci un 
herexamen. 

Dia 28 di juni lo ta conoci si es- 
nan cu a haci herexamen, tambe cu 
diploma den man, por cuminsa cu 
vakantie. 

E cantidad di Colegiano cu ta haci 
examen e aña aki ta mas hopi cu 
aña pasa. Tabatin participacion di 
280 alumno di HAVO y 101 alum- 
no di VWO n’e examen final. Fi- 
nalmente 70% a gradua pa HAVO 
y 68% pa VWO. 

E examen final cu e alumnonan ta 
haci na Colegio Arubano ta mes- 
cos p’e candidatonan di examen di 
HAVO y VWO na Hulanda. 

Cu e diploma e alumno tin aceso 
na un estudio na nivel di HBO of 
(cu e diploma di VWO) e por sigui 
un estudio universitario. 

Den practica e alumnonan di Cole- 
gio Arubano ta scoge pa bay studia 
na Hulanda, Estados Unidos, Can- 
ada of Colombia. 


Riba e potret: E alumnonan di Co- 
legio Arubano ta trahando nan exa- 
men. Pa mayoria esaki ta conclu- 
sion di nan periodo escolar. 


E examennan ta dura te cu 24 di 
mei. Dia 28 di juni ta haya sa cu- 
anto e porcentahe di graduado ta 
pa HAVO y VWO. 

Booshi Wever ta confirma cu 

Gobierno a admiti cu tin limitacion na 

nos capacidad di carga 

Y cu mester protehe interesnari di esnan cu ta biba aki prome 


CU hopi atencion partido UPP a sigui 
e conferencia di prensa di Gobierno di 
dialuna 6 di mei ultimo. A trata e topi- 
co di e ilegalnan Venezolano cu den fin 
di siman a wordo laga liber, pasobra lo 
a pidi asilo politico. 

Den pueblo esaki a trece basta con- 
sternacion, vooral ora cu Minister di 
Husticia, mr. Andin Bildcer den week- 
end a declara cu Gobierno lo respeta e 
decision di Corte pa laga ilegalnan bay. 
Despues por a scucha Corte duna un 
reaccion cu un otro contenido. Corte 
a indica cu no por expulsa e grupo di 
Venezolano ilegal si ainda mester tra- 
mita nan peticion pa asilo politico. 

Segun Booshi Wever, loke a resalta 
durante e conferencia di prensa, unda 
Minister Presidente y Minister di Hus- 
ticia tabata presente, tabata e declara- 
cion di ambos pa loke t’e situacion 
di Aruba su grandura y capacidad pa 
atende cu e diferente problemanan cu 
mas migracion lo por trece pa Aruba. 
Ambos a subraya e situacion cu Aruba 
ta atravesando. Un situacion hopi difi- 
cil y p’esey Aruba no por sigui carga cu 
e problemanan di otro pais. Ambos a 
mustra cu ta tempo pa nos pensa riba 
Aruba prome, pasobra niun otro lo 
pensa riba Aruba. 

Esaki ta hustamente loke UPP a bin 
ta vocifera for di su lantamento, pero 
cu no tabata wordo aprecia y incluso a 
wordo critica severamente. 

Aruba no ta un solucion tampoco 
p’esnan cu ta bin Aruba ilegalmente 
en busca di un mihor porvenir, segun 
Minister Presidente, pasobra “na Aru- 
ba nos mes tin nos mesun retonan, nos 


tin desempleo, nos tin problemanan 
social y nos tin problemanan di vivi- 
enda.” 

Pues e ta pidi pa nos keda trankil y pa 
ban pensa riba Aruba prome. 

Sigur nos di UPP ta sostene e pensam- 
ento aki, es mas nos ta contento, aun- 
ke laat, ta bin realisa cu e situacion ta 
serio. 

Y Minister di Husticia ta bay un tiki 
mas leu, ora cu e ta declara, cu: “e se- 
ñal cu nos kier duna ta, cu Aruba no 
t’e lugar, e paraiso comosifuera cu nan 
ta pretende cu e lo ta, cu ora nan bin 
aki, cu bo tin aceso liber na nos pais. 

Nos pais tin 116.000 habitante oficial 
registra, nos scolnan, nos infrastructu- 
ra, nos superficie ta limita. No obstan- 
te tur e lasonan historico y familiar cu 
Venezuela, nos no por adopta proble- 
manan social di otro pais. 

Esey t’e mensahe, nos como Gobierno 
di Aruba ta, pa nos pone nos pueblo 
y Aruba prome.” Pues aki Minister di 
Husticia y Gobierno ta reconoce cu 
Aruba ta na su limite di su capacidad 
di carga, segun Booshi Wever. 

Pakico e declaracionnan aki ta impor- 
tante? Un dicho cu Minister Presi- 
dente sa usa frecuentemente ta cu su 
Gobiernio: “Lo bisa loke ta bay haci y 
haci loke ta bisa”. Esey lo nifica anto 
cu lo mester bay sera nos fronteranan? 
UPP pa añanan a bin ta adverti tanto 
pueblo como e mundo politico y Go- 
bierno cu e situacion socio-economico 
di Aruba no ta permiti pa sin mas au- 
menta e cantidad di habitante y vooral 
no permiti importacion di pobresa riba 
nos isla. 


Un asunto cu mas organisacionnan 
aki na Aruba a purba na atende, pero 
cu parce no por haya oido. E declara- 
cionnan aki di ambos Minister lo mes- 
ter tin consecuencia directo p’e mane- 
ho di Gobierno, pasobra e ponencia 
di cu Aruba ta na su limite di carga ta 
conta tambe p’e mega proyectonan di 
hotel cu Gobierno ta cooperando cu 
n’e na e momentonan aki. 

Na momento cu un Gobierno ta usa e 
tema di asilo pa supuesto refugiadonan 
como un motibo di preocupacion, esta 
cu Aruba no ta un paraiso, cu nos scol- 
nan ta na nan limite, cu nos tin proble- 
manan social grandi, etc., debi cu nos 
espacio tambe ta na su limite, anto ta 
referi directamente na nos “capacidad 
di carga”. 

Y si Gobierno ta admiti cu nos a yega 
na nos capacidad di carga, anto nos 
no ta comprende paldco ta scoge p’e 
rumbo di sigui desaroya Aruba cu mas 
proyectonan hotelero of mihor bisa 
cu proyecto cu ta “labor intensivo” 
of “labor di man” di cual mayoria di 
e puestonan ald lo ta ocupa p’asina 
yama trahadornan “low sldlled”. 

Cu e declaracion aki nos ta spera cu 
Gobierno actua na un forma mas dili- 
gente y consistente y cu Gobierno 
mira cu e mesun peliger cu nan ta mira 
awor aki cu yegada di mas hende pa 
un motibo politico den nos region, cu 
nan por realisa cu esaki tambe ta conta 
ora cu nos kier sigui desaroya Aruba 
cu simplemente mas construccion di 
hotel. 

E ta hopi simpel; VOL= VOL!!!, 
Booshi Wever a conclui. 

Rotaract Club of Aruba a tene su ultimo session di 

# The Graduation Project' na Abraham de 
Veer School net prome cu examen final 


PA varios aña caba, miembro y boluntarionan di Rota- 
ract Club of Aruba ta organisa diferente sesion motiva- 
torio durante aña escolar p’e examenkandidaten. 

‘The Graduation Project’ ta unda cu Rotaract ta stim- 
ula examenkandidaten cu diferente sesion cu tips prac- 
tico y charlanan di motivacion durante e aña escolar, e 
proyecto aki a inicia na aña 2015 na Filomena College 
MAVO y e aña aki a wordo expande cu Abraham de 
Veer MAVO. 

Pa culminacion di e proyecto aki e boluntarionan a 
organisa un workshop cu invitadonan special, p’asina 
duna e ‘extra push’ net prome cu examen week a inicia. 
Como invitado special tabata presente Larissa Bermu- 
dez, kende no ta un cara desconoci den nos comunidad 
y den e mundo di Media. 

Larissa a elabora mas riba su experencia propio na 
MAVO y e stapnan cu el a tuma despues di MAVO pa 
cu su trayectoria di studio. Esaki tabata uno hopi inte- 
resante y motivante. 

Cu hopi atencion y interes e studiantenan a sigui Lar- 
issa Bermudez su presentacion di su trayectoria di estu- 
dio y profesion, y asina a haya un imagen di opcion nan 
cu tin despues cu termina MAVO. 

Tambe tabatin un presentacion di Rotaractor Ulrich 
Hermans lcende a elabora mas riba ‘Traiblazers of the 
future’. 

Esalci a ensera un presentacion interactive sumamente 
interesante riba e topico di inovacion, trabou nan den 
futuro y habilidad nan necesario pa cu esaki. 

Mester remarca cu e combinacion di Larissa y Ulrich a 
haci e ultimo sesion net prome cu e studiantenan dren- 
ta nan examen final tabata uno super exitoso. 

Rotaract Club of Aruba kier a desea un y tur den exa- 
menldas hopi exito y muy especial alumnonan di Abra- 
ham de Veer school y Filomena College MAVO cu a 
forma parti di ‘The Graduation Project’ e aña alci. 

Mision y Vision di 'WeConnect' Aruba 


NA 2015 a establece e fundacion ‘WECONNECT Aruba 
como co-fundacion di WECONNECT Hulanda, pa facilita, 
sostene y inicia proyecto, iniciativa y seminarionan tocante 
educacion y hubentud den Reino Hulandes y Surinam, pero 
particularmente den e islanan di Caribe Hulandes. 

E mision di Weconnect Aruba ta pa inicia, facilita y sostene 
tur actividad, proyecto y seminario cu ta enfoca riba e impor- 
tancia di un plataforma sostenibel inclusivo cu ta brasa tur 
e experiencianan di inclusion, diversividad, conscientisacion 
social y proceso emancipatorio 

di transformacion. Educacion den tur su formanan ta forti- 
fica nos hubentud; e futuro generacion di Aruba. 

Esaki nifica un comprendemento profundo di e contexto 
politico, social y economico y e perspectivanan socio-eco- 
nomico actual cu ta determina e oportunidad y retonan cu 
nos hubentud di tur clase di decendencia etnico ta enfrenta 
awendia. 


E vision di Weconnect Aruba ta pa inclui tur experiencia di 
e hobennan cu tin cu deal cu e oportunidadnan educacional 
dentro di Reino Hulandes, specialmente na Aruba. 

Weconnect Aruba ta visualisa un comunidad Arubiano den 
cua e futuro generacion ta wordo encurasha pa ta activo, ciu- 
dadano dedica cu ta percura p’e desaroyo di un sociedad sos- 
tenibel, inclusivo y envolvi na unda tin oportunidad di desa- 
roya como ciudadano dedica, responsabel, cu conocemento, 
empatico, inclusivo y activo. 

Weconnect Aruba ta enfoca riba facilita y inicia tur proyec- 
to y iniciativa cu ta brasa un sociedad inclusivo basa riba 
conscientisacion participativo y di transformacion cu ta de- 
staca e diferente expriencia, vision y compromisonan di nos 
hubentud relaciona cu educacion y oportunidad educacional 
dentro di e contexto Arubiano. 


Santo Rosario 
y Oracion n'e 
Monumento 
di Inmaculada 
Curazon di Maria 
na Sta.Cruz 


GRUPO di Oracion “Inmaculada Cura- 
zon di Maria ta recorda tur deboto di 
Mama Maria cu diadomingo 12 di mei 
2019 ta reuni pa 6 or di atardi n’e Monu- 
mento di Inmaculada Curazon di Maria 
na Sta. Cruz. 

Ta resa pa 50 min. prome cu Santa Euca- 
ristia di 7 or pm. Ta invita tur hende pa 
bin resa Santo Rosario, Misterio Glorioso. 
Tin buki di oracion fl.5.= especial pa resa 
n’e monumento di Inmaculada Curazon 
Maria solamente un bes pa luna. Tur hen- 
de ta Bon Bini. 



INVITACION PA CELEBRA ANIVERSARIO 
Dl APARICION Dl LA BIRGEN Dl FATIMA 



Pastoornan di Parokia Sta. Theresita di Niño Hesus 
hunto cu Cas Curason di Maria (Blue Army Center) ta 
invita tur deboto, fielnan, grupo di oracion, tur 
Ministerio di Amigonan di Hesus y Maria, tur 
muchanan den preparacion pa ricibi e Sacramento di 
Prome Santa Comunion y Confirmacion y pueblo di 
Aruba en general pa participa na e procesion y asisti na 
e Santo Sacrificio di Misa na honor di La Birgen di 
Fatima, dialuna 13 di mei proximo. E dia ey nos ta 
celebra e di 102 aniversario di e aparicion di La Birgen 
di Fatima na e 3 wardadornan chikito di carne, Lucia, 
Jacintha y Francisco. 

E procession lo sali for di Kapel Emanuel (Grote 
Bergweg) pa 5:30 pm pasando den e cayanan di San 
Nicolas direccion pa Misa Sta. Theresita di Niño Hesus. 
Pa 7 pm Santo Sacrificio di Misa ta cuminsa. 

Ban hunto como un famia uni asisti na e gran 
celebracion aki. 

Misa Birgen di Fatima ta presenta 
"Fatima e Concierto" celebrando nan di 60 Aniversario 






E di dos actividad den cuadro di e 
celebracion di e di 60 aniversario di 
Misa Birgen di Fatima ta “Fatima 
e Concierto”. E concierto lo tuma 
lugar diabierna dia 24 di mei prox- 
imo den Misa Birgen di Fatima na 
Dalcota. 

E lo cuminsa pa 8’or di anochi, pero 
ya for di 7’or di anochi e personan- 
an cu a cumpra un carchi por yega 
p’asina presencia e concierto y no 


perde ni un parti. 

Durante di e concierto lo presenta 
canticanan na honor di nos Mama 
Maria y algun cantica dedica na 
nos mamanan ya cu mei ta luna di 
mama tambe. 

E cantantenan cu lo presenta duran- 
te di e concierto ta: Angela Croes, 
Ghislaine Grant-Comenencia, Gil- 
da Fernandes-Ofrao, Igmar Maduro, 
Irvigna y Angela Hernandez, Jack 
Tromp, Kiziah Trimon, Lilian Boelc- 
houdt, Mayrien Correa, Sharon 
Rose, Grupo Melange consistiendo 
di; Arlene Wever-Croes, Aymon 
Kelly, Charles Croes, David Dube- 
ro, Donald Croes, Frits Israel, Gina 
Werleman, Hilyann Croes, Maybe- 
line Arends-Croes, Myléne Arends, 
Rachel Kraaijvanger, Richard Dabi- 
any Venny Trinidad. 


E musiconan cu lo compaña e can- 
tantenan y of duna un presentacion 
ta; Anouk Balentina, Ebby Peter- 
son, Felix “Chucho” Hoek, Johnny 
Scharbaay, Mayra Kock-Garido, 
Max Hassell, Omar Kock, Ryan 
Maduro, Zanelty Croes. Sistema di 
zonido lo ta na encargo di ingeniero 
Musical Ivan Quandus. 

Pastoor Jozef Pelc y e comision or- 
ganizado ta invita parokianonan di 
Misa Birgen di Fatima y e pueblo 
di Aruba en general pa presencia e 
concierto y celebra e di 60 aniversa- 
rio di Misa Birgen di Fatima. 

Carchi ta obtenibel na Huki di Buld 
di Misa Birgen di Fatima y na Lucor 
Jewelers. Si bo a presencia e Conci- 
erto Nochi di Splendor lo bo no kier 
perde “Fatima e Concierto”. Lo bo 
sinti bo na Fatima 

Celebracion di Dia di Mama na 
Hilton Aruba Caribbean Resort & Casino 


UN variedad di oferta ta wordo ofreci pa Dia di Mama 
na Hilton Aruba Caribbean Resort & Casino, e caminda 
perfecto p’e celebracion tradicional na honor di e sernan 
femenino mas importante di nos bida: mama, wela, ru- 
man y amiga, compañera pa nan miembronan di famia 
extendi pa e ocasion aki. 

E hotel ta cla pa malcria tur mama cu un breakfast buf- 
fet inolvidabel na Laguna Restaurant. E menu ta inclui 
un pancake y waffle station, omelet station, platonan 
cayente faborito pa desayuno, muffins y pastries, y un 
pasta station interactivo. 

Cu mimosa ilimita, champaña y entretenimento en bibo 
di 10:30am pa 12:30pm, e buffet di diadomingo mei 12 
tin un prijs excepcional. Residentenan cu un identifica- 
cion local lo ricibi un descuento special. 

E 4-course dinner pa Dia di Mama na Sunset Grille ta 
garantisa pa complace cu e Chef’s Collection pa dos 
persona. 

E Chef’s Collection ta cuminsa cu un seleccion di tres 
entrada clasico. E dinner ta continua cu e clasico fabori- 
to di Sunset Grille: e Lobster Bisque Shooter. 

E brigada culinario di e restaurant ta ofrece cinco de- 



licioso opcion p’e plato principal cu ta inclui e.o. Petit 
Filet Mignon di 6oz., Chargrilled Creekstone Black An- 
gus Beef, cu e opcion pa upgrade cu dos Grilled Jumbo 
Shrimp; Organic Chicken Breast cu sautéed spinach 
y mushroom risotto, Dijon sauce, Parmesan mousse; 
Pan Roasted Norwegian Salmon cu wild mushrooms y 
mucho mas. 

Pa finalisa e dia tin e Triple Chocolate Torte, traha cu 
chuculati, chuculati blanco y chuculati puro, ta con- 
clui e experiencia den Sunset Grille, cu asiento tanto 
paden como pafor riba e deck espectacular cu bista riba 
e matanan y e waterval. Ta relceri haci reservacion ya- 
mando na526 6612 of por manda un email na hiltonc- 
oncierge@depalmtours.com . 


Pastoor Stanislaw ta desea tur 
mama di Aruba un feliz Dia di Mama 


ALABES ta haci un invitacion na tur mama pa bin celebra hunto cu 
nos diadomingo dia 12 di mei, durante di Misa di 10’or. Na unda nos 
lo saca mama di Parokia y despeus di Misa lo tin un treat den hofi pa 
tur nos mamanan y tambe tur mama tin e oportunidad pa gana dife- 
rente premio cu nos lo rifa. 

Un historia berdadero. Autor: 

Omaira I.Rodriguez-Britten 

"PAKIKO NENGA Ml IDENTIDAD" 

Un mama loco pa hanja placa 
a manda su yiu muhe pa mendiga 
e mucha mester a para na skina di caya 
cu apenas 12 anja sino e ta wordo maltrata. 

Un dia un joncuman a mire para 
a habri un combersashon hopi anima 
dianan a pasa i un amistad a wordo sera 
te dia cu un cita entre dos a keda bon plania. 

Mirando e situashon a enamora 
di e hoben cu a mustre cielo i tera 
caminda facil a resulta un tragedia 
momento e yiu muhe sin sa a embarasa. 

Jen di rabia e mama a menasa 
e cabayero cu a nenga loke a pasa 
no a duna keho pa no wordo bergonsa 
unda su yiu muhe pa ambishon a wordo usa. 

Den silencio e mucha a continua 
sin imagina cu pronto lo bira mama 
un criatura cu un barica bunita a forma 
wardando riba e dia cu pe a bira emoshona. 

Baby a nace, aki e wela a logra 
di tuma su nieto den brasa i prepara 
pa haci cu e nieto lo bira su yiu i a regla 
tur situashon asina su yiu no ta wordo marca. 

Por mira un mama cu a neglisha 
futuro di su yiu pa placa sin a pensa 
ki doloroso ta pa bo propio yiu rechasa 
unda autornan a laba man cu si ta mancha. 

E FINAL TRISTO TA : 

UN MAMA CU A BIRA RUMAN Dl SU PROPIO 


Dedica na mi querida i inolvidabel mama 
sra.Dona Esperanza Farrayans de Britten d.f.m. 

Na mi Princes i preto di wowo Shamaira Rodriguez 
mi rumannan Maria Louisa Vieira-Britten, Gardenia Kolfin-Britten 
mi cunanan Mercedes Britten, Emerita Britten, Edna Britten 
mi Sobrinanan Shahaira,Tamara,Jaimaira, Shamira, Monique,Sorayma. 
Awe riba nan Dia 11 DIA Dl MAMA." 


"AMOR INCONDICIONAL" 

Den brasa bon cubri i protega 
ta carga mi yiunan pa no yora 
alimento di Amor tabata duna 
felicidad e caricia sin descansa. 


Den mi scochi e tempo a pasa 
mirando con lihe a bin alcansa 
edad di un adulto pa a prepara 
caminda i un dia mama lo bira. 


Asina Speransa a mira su fruta 
cu a crece sin alcansa disfruta 
pa laga su Amor sigui continua 
a pone un marca Fe i Speransa. 


Como wela den cielo lo ta mira 
su bunita obra den cada mirada 
unda 16 nieto a logra continua 
sigui su caminda pa sigui planta. 


Orguyoso di nos mama i wela 
por mira atras tur e bunita obra 
cu a wordo laga pa nos recorda 
su tarea como mama a finalisa. 


Mamai, su Amor a keda inspira 
cada palabra cu tur ta expresa 
momento di ta hunto ta conta 
tempo maravilloso nos a pasa. 


Autor: Omaira I.Rodriguez-Britten 

Ora KLM cambia tipo di avion 

Lo tin menos lugá pa pasahero 
riba ruta Schiphol-Corsou 



SCHIPHOL — No tabatin masha tam-tam dia KLM 
a anunciá cu den temporada di invierno di otro aña 
nan lo cambia e tipo di avion cu ta duna servicio riba e 
ruta Schiphol-Corsou pasobra a ricibi e noticia di forma 
positivo ya cu e tipo di avion nobo ta un avion formida- 
bel model Dreamliner-10 modernisimo. 

Sinembargo e ta bay tin un efecto negativo pa e canti- 
dad di turistanan cu kier biaha di Hulanda pa Corsou 
dia introduci e avion pasobra e tin mucho menos stoel 
cu e actual Boeing 747-400. 

E cantidad di asiento ta baha considerablemente lo af- 
ecá tanto biaheronan cu ta biaha pa negoshi como turis- 
ta y e representante di KLM, Harm Kreulen, a confirmá 
esaki un biaha mas pa specialistanan di Luchtvaart- 
nieuws Magazine cu ta vigilá tur paso y movemento di 
KLM y otro companianan Europeo cu wowo di aguila. 
N’e momentonan alci KLM ta bula lOx pa siman entre 
Schiphol y Corsou loke ta nifica buelonan diario y tin 
dos dos buelo riba mesun dia. 

Pasobra aparte di e Boeing 747-400 di KLM, nan ta usa 
un Airbus A330-200 tres biaha pa siman cu ta haci un 
exala na Sint Maarten. Esey tambe ta kita stoel cu nor- 
malmente lo tabata pa pasaheronan cu ta bin Corsou 


pero cu ta lceda Sint Maarten ora tin e buelo ey. 

Hecho ta cu den e añanan binidero nan a bay cakando e 
Boeing 747-400 foy servicio gradualmente pa introduci 
e Boeing 787-10 Dreamliner cu den verano di otro aña 
ta drenta den servicio. 

Bordo dje avion Dreamliner tin 344 stoel mientras cu e 
Boeing 747-400 tin lugá pa 408 pasahero. 

Esey ta nifica cu den e programa nobo Corsou ta bay 
pérdé 7x64 stoel pa siman riba e ruta Schiphol-Corsou. 
E canidad di buelonan ta keda mescos, te cantidad di 
asiento nan ta baha. 

Wél t’asina cu KLM tin avionnan Boeing 777-300ER 
cu tin mes tanto stoel cu e Boeiing 747-400 pero nan 
ta preferá di laga e avion bula rutanan cu semper ta yen 
di pasahero pasobra aparte di otro bentahanan, nan ta 
gasta menos combustibel. 

Menos mal cu tin un lus na horizonete. Ta durante e 
periodo di introduccion dje tipo nobo di avion so e ca- 
pasidad di stoel ta baha pasobra nan ta conta cu e ta 
normalisá despues di tempo. 

Córsou ta favorito como destino turistico di Huland- 
esnan mientras cu si falta realmene mas stoel, semper 
tin e buelonan di TUI cu ta bula tur dia riba Corsou. 

Den disertasion sin falta cu regla 

Menki Rojer a kita trio responsabel pa 
'patraña' den Banco Central blo sunu 



WILLEMSTAD. Aunke cu e 
tema cu tabata den discusion dia- 
huebs mérdia den comision Central 
di parlamento desgrasiadamente 
tabata mas bien un tema repudia- 
bel y digno di repudio contra e tres 
personahenan cu a conspira pa hu- 
miyá y kibra carera dje hoben pro- 
fesional señora Deisa Schoop-Ise- 
nia, e parlamentario Menlci Rojer a 
mustra su banda humano serio y cu 
compasion pa denunciá e patraña 
cu a keda construi contra e persona 
cu reportadamente partido MAN 
kier a instalá como sucesor di Ste- 
ven Martina pero lcende claramente 
tabata destiná pa bira un ofrenda 
na e diosnan di malevolensia den 
nos politica crioyo. 


Scuchando cu hopi atension, publi- 
co por a scucha Menki Rojer conta 
cu dia ela drenta politica nobo-nobo 
ela bay Bandabou y na Westpunt 
un hende a conte un cuenta di un 
homber di Westpunt cu nan tabata 
yama Simon Skopét y a puntr’e 
lcico ta politica. 

Skopét a contesta politica ta nifica 
“skirbi cu man drechi y lesa cu man 
robes”. 

Y hustamente e cuenta ey a materi- 
alisá manera un pelicula den sala di 
parlamento ayera. 

Pasobra lolce a pasa rondo di Banco 
Central aki ta nada mas sino alto 
grado di conspirasion partidario cu 
a origina den partido MAN y t’e ai- 
nda e ta maldisiona e partido. 
Pasobra si nos tabata un pais siv- 
ilisa, ora cu nan a reuni diahuebs 
tardi ni minister Gijsbertha, ni 
minister presidente ni señora Las- 
ten Matroos no por tabata riba nan 
stoel mas. 

“Pasobra si nos tabata un pais di 
hende civilisa cu ta respetá ley y 
respeta pueblo, awe lo ta otro pero 
nos a degenera totalmente den po- 
litica caminda nos a yega asina leu 
un minister di Finansa ta bisa un 
Banco Central pa no duna Minis- 
terio Publiko informasion cu e tin”, 
di acuerdo cu Rojer. 

Pa Rojer, Minister Gijsbertha ta 


igual cu cualkier bandido ey fo’ pa- 
sobra e mester duna ehempel pa 
respeté un instituto cu e mester de- 
fende no bisa pa no duna OM in- 
formasion ni maske nan insisti. 

Un hende asina no por yama su 
mes sirbido di pueblo. 

Pa loke ta señora Lasten Matroos 
kende Gijsbertha a nombra presi- 
dente interino den Banco Central, 
e no ta suppose di lceda ni un dia 
mas ey den. 

Y si minister Gijsbertha no tuma 
paso of hunta di comisario no tuma 
paso ta pasobra nan ta complise den 
e bomboshi aki anto di alto nivel 
pasobra e drama aki no tin otro pa- 
labra: ta bomboshi di alto nivel. 


“Ningun momento so parido MAN 
tabatin intension di nombra e min- 
ister pa Desaroyo Economico paso- 
bra ta un wega nan a hunga cune 
pasobra siendo profesional e no sa 
nada di politica y tabata un victima 
fasil pe veteranonan den MAN”. 


Kico mas tin di warda. No ta asun- 
to di profesional ni nada pasobra 
ningun momento so MAN tabatin 
e señora Neisa pa bira minister pa 
asuntonan economico, nan a hunga 
wega cune. 


Mainta 

tcorfltf'J/lbko 

Tel: 583-1400 Fax: 583-1444 

Banco Central ta reaccioná: 

Ta desmenti cargonan di chantahe categoricamente 


WILLEMSTAD. Ayera mainta gerencia di Banco 
Central a participa cu ya pa algun tempo caba tin spec- 
ulacion negativo den medionan di comunicacion riba 
Banco Central di Corsou y Sint Maarten. 

Desde principio CBCS di e cuestion aki gerencia a sco- 
he pa no duna comenetario den medionan di comuni- 
cacion pendiente resultado dje investigacion cu ta an- 
dando. 

Sinembargo e informacionnan incorecto a continua den 
cierto medionan y ta obliga e Banco pa reaccioná pa 
defende confiabilidad y integridad di e instituto Banco 
Central. 

Banco Central no ta reconocé su mes den e informa- 
cionnan y e acusacionnan cu a surgi resientemente den 
sentido di cu nan lo a expresá menasa cu condicionnan 
draconiano of medida similiar di parti di e Banco con- 
tra un persona. 

Adema esnan ta desmenti cu nan lo a trata di practica 
chantahe contra un persona of instancia. 

E frasenan cu tin grabá riba e voice-note digital cu ta 



circulando actualmente riba medianan social hamas un 
persona di Banco a usa. 

Por lo tanto Banco Central ta distancia categoricamente 
dje fuentenan informativo aki unilateral y incorecto. 


Curso dirigi na Management 
Consultants di Aruba 

WILLEMSTAD - Diamars 21 di mei 2019, Ministerio di 
Desaroyo Economico (MEO) di Corsou hunto cu Caribbe- 
an Export Development Agency ta organisa un Management 
Consultants Training cu lo tuma lugar na World Trade Center 
na Corsou. 

Pa cu esaki ta invita tambe Management Consultants di 
Aruba cu ta interesa den e uzo di “ISO 20700 Project Self- 
Declaration Checldist”. Esald ta encera e conocimento riba 
e puntonan pa compronde un cliente su necesidad pa cu e 
Consultant. ISO 20700 ta un standard internacional cu a 
surgi di investigacion y experiencia amplio di Management 
Consultants rond di mundo. 

E participante lo siña uza esaki pa medio di ehempelnan 
practico y rollenspel. Pa medio di e training aki lo yuda 
profesionalnan na Aruba y Corsou desaroya e profesion aki 
mas y asina sostene su contribucion n’e economia di e pais- 
nan aki, specialmente si cuminsa exporta e servicionan aki 
pafor di Aruba y Corsou. 


E combinacion di participantenan di Aruba y Corsou ta 
duna tambe oportunidad pa intercambia idea y inicia coop- 
eracion comercial. 

Pa por facilita e participacion di interesadonan, Caribbean 
Export lo cubri e gasto di ticket y acomodacion pa Manage- 
ment Consultants cu registra prome cu 14 di mei 2019. 
Un prerequisito t’e compra di e ISO 20700 na balor di 140 
euro. E link pa por registra como Mangement Consultant 
participando n’e training ta: https://www.surveymonkev. 
com/r/CICMCCUR . 

E training organisa pa MEO y Caribbean Export lo tuma 
lugar den e Siman Nacional pa Promove Exportacion na 
Corsou cu lo tuma lugar di 18 - 24 di mei 2019. Durante e 
siman aki lo tin diferente presentacion riba exportacion, in- 
cluyendo exportacion di servicio. Participantenan di e ISO 
training lo por asisti n’e presentacionnan di e evento aki 
free-of-charge. 

Pa por registra p’e Siman Nacional pa Promove Exportacion 
(National Export Awareness Week) por registra pa medio di 
e siguiente linlc: https ://www. survevmonkey com/r/NEAW- 
2019events 

Mester por papia libremente 
riba problema di Salud mental 


s 





'pcM&uzl 'ityotKe (fyetKatonq , 


Drenta su portanan cu gradicimento, 
drenta su tempel cu cantica di alabansa, 
glorific'e, bendiciona su Nomber. 
Salmo 100:4 


Cu dolor na nos curason pero conforme cu boluntad di Dios, 
nos kier anuncia fayecimento di nos casa, tata, welo, ruman, 
omo stima: 



Alfred Nicasio Tromp 

Mihor conoci como"Freddy" 

4-12-1946-107-05-2019 


Na nomber di su: 

Casa stima: EldaTromp-Croes 

Yiunan: JahirTromp 

Gregory Tromp 
Nietonan: GilliamTromp 

Dilan Tromp y su mama Leydis Concepcion 
Tata: tNicolasTromp 

Mama: tPetraTromp-Tromp 

Rumannan: 

Mercedes y Lucas Bergen-Tromp 

tLeo y Clea Weller-Tromp y famia 

Luis y Ingrid Chehin y famia 

tlerena y Chito Kelly-Tromp y famia 

tEddyTromp 

Magriet Tromp 

Gala y Mario Kelly y famia 

Esther y Hubert Inocencia y famia 

MariaTrompy famia 

VenyTrompy famia 

ElvisTromp y famia na Hulanda 

Suegronan: Carlos y Henita Croes-Croes 

Swa y cuñanan: 

Mary y Rufo Solognier y famia 
Edna y Rolando Garcia y famia 
Dientje y Humberto Nivilac y famia 
Erwin y Jenny Croes y famia 
Maria Croesy famia 
Lucia y Reynaldo Rekwest y famia 
Iha: SteveCroes 

Omo y tantanan, sobrino y sobrinanan, primo y primanan 

Amigonan di cas: Elton, Fedy, Roy y Andres Giel 

Amigonan di Valero Sta. Cruz, bisiñanan, amigonan y 
conocirnan y 

Demas famia: Tromp, Croes, Bergen, Weller, Chehin, Kelly, 
Inocencia, Chang, Diaz, Bergstra, De Windt, Oduber, Davis, 
Hoek, Zievinger, Estrada, Vrieswijk, Rijna 

Ta invita pa e acto di despedida cu lo tuma lugar dialuna 13 di 
mei 2019 na Aurora Funeral Home di 2'or pa 4'or di atardi, suigi 
pa acto di cremacion. 

Nos disculpa si den nos tristeza nos por a lubida algun famia. 


WILLEMSTAD. Minister di Salubridad 
ta pone hopi énfasis riba e echo cu 
mester saca Salud mental for di esfera 
di taboe (algo cu niun hende no kier 
papia di dje) pa asina atendé e malesa 
di forma diligente. 

Poryega un momento den bida cu nos 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Nos ta anuncia fayecimento di 



Adelson Latouche 

*17-11-1975 (Haiti) - 103-05-2019 (Aruba) 


Na nomber di su: 

Tata: llva Latouche 

Rumannan: 

Nadege Latouche (Francia) 

Guerline Latouche (Merca) 

Olivia Latouche (Merca) 

Ivane Latouche (Chile) 

Florence Latouche (Haiti) 

Monise Latouche (Haiti) 

Elove latouche (Haiti) 

Tantanan: 

Therese Latouche 
Simone Latouche (Haiti) 

Lomeni latouche (Haiti) 

Tio: Obla Latouche 

Primo(a)nan: Dieudoneze Latouche Desrosiers, Audison 
Latouche, Evelyne Latouche, Benette Latouche, Guerci 
Latouche (Haiti), Ketlie Latouche (Haiti), Ginette Latouche 
(Haiti), Mideline Latouche (Haiti), Eny Desrosiers, Priscille 
Desrosiers (Hulanda), Francella Desrosiers, Genevieve Maxi, 
Comper: Ebal Coichy 

Comer: Beatrice Rene Coichy 

Iha: WoodlyCoichy 

Swa: Lenier Fofilien (Merca) 

Amiga di cas: Louisa Brete 

Amigonan: Renel Hyacinme, Jacob Fleurimon 

Famia: Adeline Ras, Roseline y Lucson Latouche, Helen y Jerry 
Latouche, Livinson Latouche, Keny Latouche 

Famia Latouche ta invita famia y conocirnan pa acto di entiero 
cu lo tuma lugar diasabra 11 di mei 2019 di 2'or pa 4'or pm na 
Iglesia Emmanuel naTarabana despues saliendo pa Santana 
central na Sabana Basora. 


Adres pa condolencia: Royal Funeral Home, diabierna 10 d mei 
2019 di 7'or pa 9'or pm 


mes mester di cuido mental door cu 
diferente factor por condusf na esaki. 
Minister a finalisá mustrando e impor- 
tancia pa riba tereno di Salud mental 
tambe nos traha hunto den reino. Sra. 
Jeanine Constansia- Kook a duna un 
presentacion amplio di e vision nobo 
pa Salud mental. Punto di salida ta pa 
den cuadro di prevencion duna mas in- 
formacion y forma un base di copera- 
cion cu otro ministerionan. 

Sikiatra Marijke van Putten di GGZ 
Noord Holland Noord a splica con 
organisacionnan cu ta traha cu Salud 
mental ta funcioná den su regiony im- 
portancia di digitalisaciony cuido dirigi 
riba recuperacion. 

Sr. Marcelino Mauricio a splica con a 
lanta Mental Health Caribbean Bonaire 
y e structura den cua nan ta funcioná. 


A 

Amom 

Quando um justo morre há festa no céu 


Much too soon we are saying goodbye to our beloved father, 
husband and best friend. 



Ivarsir Lopes de Oliveira 

29th Nov 1959 Brasil - 9th may 2019 Aruba 


Wife: Lidia Aparecida de Oliveira 

Children: Aline, Ivanir Jr, Eveline and partners 

Cousins: Elias and Edson 

Below cousins: 

family in Brasil, England, Germany and Portugal. 

The cremation will take place on Monday May 13th 2019 at 
Aurora Funeral Home from 9am till 11 am and we will not wear 
black but think and remember Ivanir in colours of joy and 
happines he brought in our hearts. 




































Diasabra, 11 Mei 2019 


AWEMainta 


33 


Salud mental 
700 miyon 


tambe ta den e pakete 
florin di gasto pa aña 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 


Cu inmenso tristesa na nos curason nos ta anuncia 
fayecimento di nos mama, wela, ruman, tanta y madrina stima: 



ANTONIA INNOCENTIA FARO 

Cariñosamente yama:"NANA ofTANTON" 

*28 juli 1947 -18 mei 2019 

Na nomber di su mayornan: 
tHiginioy Anna Faro-Semeleer 

Yuinan: 

Ghislaine Dabian y ArchieTromp 
Daymond Dabian y Lilly Dirksz 
Julisa Dabian y Alejandro Reyes 

Nietoy nietanan: 

Kylen Dabian 
Jélixie Bislip 
Dyron Dabian 
Jesszady Dabian 
ArzianyTromp 
Cheydeah Ignatia 

Rumannan: 

tMaria"lna"Faro 

Theresita Kock-Faro, Betto, yiu Anthony y famia. 

Irena Dijkhoff-Faro, tFreddy, yiunan Ethleen, Gina, Ralph y 
famia. 

Isnardo'Chonay" Faro, Petra, yuinan Jorge, Juni y famia. 
Ursula Faro y yiu Yoana. 
tPabloTromp, Stefanita, yiunan y famia. 

Subrino y subrinanan, primo y primanan, amigo y amiganan, 
comer y compernan. 

Su iha: Gina Dijkhoff y famia 

Su amiganan: 

Olivia, Francia, Mena Croes,Thelma, Mena, Vilma, Mechi y 
Bertha. 

Un danki enorme ta bay pa su querida bisiña dokter Benita 
Britt-Croes y sigur un danki inmenso na Dokter Cuba, dokter 
Choudry y afdeling Dialyse na HOH. 

Demas famia: Faro, Dabian, Semeleer, Franken, Bislip, Tromp, 
Dirksz, Ignatia, Reyes, Kock, Dijkhoff, Schwengle, De Cuba, 
Simileer, Figaroa, Infanzon, Arends, su ex-coleganan di Wulfsen 
& Wulfsen, demas famia, bisiña y conocirnan. 

Nos ta invita pa asisti na e acto di entiero cual lo tuma lugar 
diaranson 15 mei 2019 na misa Sta Anna na Noord di 2or pa 
4or di atardi. Despues lo sali pa Santana Catolico na Noord. 
Occasion pa condolencia ta na Aurora Funeral Home diamars 
14 mei 2019 for di 7:00pm-9:00pm. Deseo di nos mama ta pa 
bin bisti na colornan alegre. 

Nos disculpa si den nos tristesa nos por a lubida un famia. 

Na lugar di flor of krans nos ta aprecia un donacion pa 
"Fundacion Cas Marie". 


WILLEMSTAD - Diamars ultimo a tuma lugá 
e presentacion di e vision nobo pa Salud mental 
combiná cu un mini conferencia. E actividad a tuma 
lugá den auditorio di Banco Central cu tabatayen 
cu personanan cu ta laborá den e sector y intere- 
sadonan. Minister Camelia- Romer a hasi apertura 
oficial cu un presentacion amplio di su vision pa e 
sector den su totalidad. 









"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu dolor na nos curason pero conforme cu Boluntad di Señor, 
nos ta anuncia fayecimento di nos mama, wela, bisawela y 
tanta stima: 



Fidelia Fausta Frans-Janga 

Mihor conoci como"Mami of Dina" 

*20-09-1935 - 102-05-2019 


Na nomber di su: 

Yiunan: 

Michael FransyCarmen Frans-Danies 
Debora Frans y Nico Connor 
Antonio Frans (Juni) y Karin Frans-Loffeld 
lona Fransy Vedat Kaya 

Nieto(a)nan: GiannoCroes 

Archenis Croes 
Michelline Frans 
Mitchell Frans 
Nigel Frans 
Quincy Frans 
Cheyenne Frans 
Meliha Frans 
Zakir Frans 
Selim Frans 

Bisanieto: Dshaun Frans 


Ruman: Estefanio (Papa) Janga yfamia 

Swa: John Fransy Famia 

Demasfamia: Frans, Janga, Rosario, Ranis, Muller, 

Danies, Connor, Loffeld, Kaya, de Palm, Soliana, Paula, Dunlock, 
Engelhardt, Montanus, Cecilia,Semeleer 
Tur bisiña, amigonan y demas famianan na Aruba,Bonaire, 
Corsou, Hulanda y Ingleterra ta invita pa e acto di entiero cual 
lo tuma lugar na Aurora Funeral Home diasabra 11 di mei 2019 
di 9'or pa 11 'or di mainta. Despues lo sali pa Santana Centraal 
Sabana Basora. 

Adres pa condolencia: 

Diabierna 10 di mei 2019 di 7'or pa 9'or di anochi na Aurora 
Funeral Home. 

Si acaso den nos tristesa nos por a lubida un famia nos ta pidi 
nos disculpa. 

Nos ta lamenta cu despues di entiero nos no por recibi bishita 
di condolencia na cas. 


Presentasionnan cu tambe a hala atencion tabata 
di director di maneho di ministerio señora leanine 
Constansia-Kook, sikiatra Marijke van Putten cu a 
bini for di Hulanday di Marcelino Mauricio di Men- 
tal Health Caribbean Bonaire. 

Organisacion Pan Americano di Salud (PAHO) a 
trece su mensahe pa Salud mental di Corsou me- 
diante un video. Na final clientenan di Fundacion 
Sonrisa di forma ameno a duna nan propio testi- 
monio di e cuido cu nan ta x\çfo\y nan plannan pa 
futuro. 

Minister Camelia- Rómer durante su presentacion 
di apertura a mustra primeramente cu Ministerio 
di Salubridac ta un di esnan mas bunita pa laborá 
aden, pa motibo cu e hende ta Central den tur tar- 
ea di e ministerio. 

Minister a informá tambe cu gobiérno kier un cui- 
do Central sin fragmentacion pero cu e 700 miyon 
Florin cu ta invertf den Salud ta dirigi riba e hecho 
cu e hende ta malo caba. Defacto mester dirigi e 
atencion na e hende momento cu e ta Salud, haci- 
endo uzo di insentivonan di prevencion. 

Señor ta mi wardador mi no tin falta di nada den cunucu di 
yerba berde e ta pone mi sosega. E ta hibami na awa tranquil 
pa mi bolbe haña forsa. 


Cu dolor na nos Curazon pero conforme cu boluntad di Senjor 
nos ta anuncia fayecimento di nos Ruman yTanta stima: 



Thomasa Farro 

mihor conoci comoToma 


Na nomber di su: 

Rumannan: Petra de Jongh y famia 

Vda. Felepina Tromp y famia 
Sobrinonan stima: Nelson de Jongh 
Daniel Farro 

Demas sobrino y sobrinanan y famia, tur su prima y primonan, 
comer y compernan y tur su amiga y amigonan y verpleester- 
nan di St Micheal Paviljoen. 

Demas famia: Farro, Figaroa, Franken, de Jongh, Dubero, 
Wester,Tromp. 

Ta invita famia y conocirnan pa acto di entiero cu lo tuma lugar 
dialuna 13 mei 2019 di 2or pm pa 4or pm atardi na Parokia di 
St. Anna na Noord. 

Despues lo sali pa Santana Catholico na Noord. 

Si acaso den nos tristesa nos por a lubida un famia nos ta pidi 
nos disculpa. 

Nos ta lamenta cu después di entiero nos no por recibi bishita 
di condolencia na cas. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
L) sKirbi e palabranan: “Ami Kier Abona” 



LiKe nos riba facebooK 

Keda “up to date” ij liKe nos riba faceboo 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 
















